text:
21“Jaanong ra boa, ra kuologa ra ya kwa sekakeng ka tsela ya Lewatle la Motlhaka jaaka Morena a ntaetse, ra potologa dithaba tsa Seire malatsi a mantsi.
Doit. 1:40
2“Morena a ba a nthaya a re: 3‘Lo ntse lo dikadika dithaba tseo, jaanong go lekanye, thelelang lo ye kwa bokone. 4Laela morafe o re: Lo tla ralala naga ya ba ga lona boora Esau ba ba agileng kwa Seire, mme ba tla lo boifa. Fela lo itise thata
5gore lo se ka lwa lwa nabo; gonne ga nkitla ke lo naya sepe sa lefatshe la bone le e seng fa go lekanang pato ya lonao; ka gonne dithaba tsa Seire ke di neile Esau go nna tsa gagwe.
6Dijo lo di reke mo go bone ka madi gore lo je; le metsi lo a reke mo go bone gore lo nwe.’
7“Gonne Morena, Modimo wa gago, o go tshegofaditse mo tirong yotlhe ya seatla sa gago, o itse go sepela ga gago mo sekakeng se segolo seno. Morena, Modimo wa gago, o ne a ntse a na nao dinyaga di le 40 tseno, mme ga o a tlhoka sepe.
8“Ra ba ra ralala naga ya ba ga rona boora Esau ba ba agileng kwa Seire ka tsela ya lebala e e tswang kwa Elathe le kwa Esione-Gebere, ra ba ra thelela, ra fetela pele ka tsela e e yang kwa sekakeng sa Moabe. 9Ke fa Morena a nthaya a re: ‘O se ka wa rumola Bamoabe le e seng go lwa nabo. Gonne ga nkitla ke go naya sepe sa lefatshe la bone go nna boswa. Ka gonne naga ya Are ke e neile boora Lote go nna ya bone.’ ”
( 10Bogologolo Baemime ba ne ba agile mo go yona, e le morafe o mogolo wa batho ba bantsi, ba baleele ba ba tshwanang le mekaloba.
11Le bone ba ne ba kaiwa Barefaime jaaka mekaloba, mme Bamoabe ba ba bitsa Baemime. 12Le kwa Seire go ne go agile Bahori bogologolo, mme boora Esau ba ba leleka ba ba nyeletsa fa pele ga bone, ba nna teng mo boemong jwa bone jaaka Baiseraele ba diretse lefatshe la boswa jwa bone le Morena a le ba neileng.
36:20
)
13“ ‘Jaanong he, nanogang lo tshele nokana ya Serete.’ Mme ra tshela nokana ya Serete.
14Malatsi a re sepetseng ka ona go tloga kwa Kateše-Barenea go ya re be re tshele nokana ya Serete e ne e le dinyaga di le 38, ga tsamaya losika lotlhe lwa banna ba batlhabani lwa fela mo bothibelelong jaaka Morena a ba ikanetse.
15Le gona seatla sa Morena sa nna sa ba itaya go ba fedisa mo bothibelelong ga tsamaya ba felelela.
16“Jaanong ya re banna botlhe ba batlhabani ba sena go felelela mo morafeng ka go swa, 17Morena a nthaya a re: 18‘Kajeno o tla tlola molelwane wa Bamoabe fa motseng o o bidiwang Are.
19Jaanong fa o sena go atamela Baamone, o se ka wa ba rumola le e seng go tlhabana nabo; gonne ga nkitla ke go naya sepe sa lefatshe la Baamone go nna boswa; ka gonne ke le neile boora Lote gore e nne la bone.’ ”
( 20Le lone le ne le kaiwa lefatshe la Barefaime. Barefaime ba ne ba agile mo go lone bogologolo, mme Baamone ba ba bitsa Basamasumi. 21E ne e le morafe o mogolo wa batho ba bantsi ba baleele jaaka mekaloba, mme Morena a ba nyeletsa fa pele ga bone, mo ba bileng ba ba leleka, ba nna teng mo boemong jwa bone, 22jaaka a ne a direla boora Esau ba ba agileng kwa Seire, ba o neng a nyeletsa Bahori fa pele ga bone, mo ba bileng ba ba leleka, ba nna teng mo boemong jwa bone go fitlha letsatsing la kajeno. 23Le Baawi ba ba neng ba agile mo metsaneng go fitlha kwa Gasa ba nyeleditswe jalo. Bakhafethori ba ba tswang kwa Khafethore2:23 Ke setlhakatlhake sa Kereta. ba ne ba ba nyeletsa, ba nna teng mo boemong jwa bone.
Još. 13:3
)
24“ ‘Nanogang lo kuologe lo tshele nokana ya Arenone. Bona, Sihone kgosi ya Hešebone wa Moamori ke mo neetse mo seatleng sa gago. Simolola o thope, o lwe nae. 25Kajeno ke tla simolola go baya letshogo la go go tshoga le poifo ya go go boifa mo merafeng fa tlase ga letsatsi gore mogang e utlwelang tumedi ya gago e tetesele e tlalelwe ka ntlha ya gago.’
26“Ya re re le kwa sekakeng sa Ketemothe, ka roma barongwi kwa go Sihone kgosi ya Hešebone ka mafoko a kagiso, ka re:
27‘Ntetlelele go ralala lefatshe la gago! Ke tla tsamaya mo tseleng fela, ke sa fapogele ntlheng ya le le jang le e seng mo go ya la molema. 28Dijo o ka di rekisa mo go nna ka madi gore ke je, le metsi o ka a nnaya ka madi gore ke nwe. Nte fela ke fete ka tsela 29jaaka ke diretswe ke boora Esau ba ba agileng kwa Seire le Bamoabe ba ba agileng kwa Are go tsamaya ke be ke tshele noka ya Joretane, ke fitlhe kwa lefatsheng le Morena, Modimo wa rona, o tla le re nayang.’
30“Mme Sihone kgosi ya Hešebone a gana re le ralala; gonne Morena, Modimo wa lona, o ne a kwatlaladitse, mowa wa gagwe, a thatafaditse pelo ya gagwe gore a tle a mo neele mo diatleng tsa lona jaaka go dirafetse jaanong.
31“Ke fa Morena a nthaya a re: ‘Bona, ke go neela Sihone le lefatshe la gagwe. Simolola o le thope gore o je lefatshe la gagwe boswa.’ 32Mme Sihone a bolola go re kgatlhantsha, ene le morafe otlhe wa gagwe, go tlhabana le rona kwa Jahase. 33Ke fa Morena, Modimo wa rona, a mo re neela, ra mo fenya le bomorwawe le morafe otlhe wa gagwe. 34Ra thopa metse yotlhe ya gagwe ka sebaka seo, ra dirafatsa khutso ya Modimo mo motseng mongwe le mongwe ka go bolaya banna le basadi le bana, ra se ka ra falodisa ope. 35Ra ithopela diruiwa fela le thopo ya metse e re e thopileng. 36Go tloga kwa motseng wa Aroere o o fa losing lwa nokana ya Arenone le go tloga motseng o o mo molapong go ya go fitlha kwa Gileate, ga re a ka ra palelwa ke motse ope. Morena, Modimo wa rona, a neela metse yotlhe mo diatleng tsa rona. 37Fela ga lo a ka lwa atamela lefatshe la Baamone, e bong naga yotlhe e e bapileng le nokana ya Jaboke le metse ya dithaba le tsotlhe tse Morena, Modimo wa rona, o neng a di re ileditse.


c: text/html

text:
Okanaiseišene
Okanaiseišene/Thulaganyo ke sengwe [entity] se se akaretsang bontsi ba batho[people], jaaka institution kgotsa lekgotla [association], seo se nang le maikaelelo a kopanelo a kakaretso mme se tshwaragantshitswe go tikologo ya kwa ntle.
Lefoko le tswa mo lefokong la SeGerika 'organon', leo le kayang "organ".
MehutaEdit
DipopegoEdit
TypesEdit
Go na le mehuta ya thulaganyo, a a akaretsang corporations, governments, non-governmental organizations, political organizations, international organizations, armed forces, charities, not-for-profit corporations, partnerships, cooperatives, and educational institutions.
hybrid organization ke mmele o o dirang bobeding mo public sector le mo private sector ka nako e le esi, o diragatsa ditiro phatlhalatsa le go tlhagisa mediro ya tsa papatso tsa kgwebo.
Lekgotla la boithaopo [voluntary association] ke thulaganyo e e akaretsang baithaopi. Mafelo-bodirelo a a jalo a ka kgona go dira kwa ntle ga ditshwanelo tsa molao, go ikaegile mo sedikopusong, go akaretsa le informal clubs.
Dithulaganyo di ka dira gape kwa sephiring le/kgotsa ka fa e seng ka fa molaong mo mabakeng a jaaka secret societies, criminal organizations le resistance movements.
StructuresEdit
Dikomiti kgotsa juriesEdit
Thuto ya madirelo e akaretsa tebelelo e e tsepameng ya organizational structure. Go ya ka management science, diokanaiseišene tse dintshi tsa botho [human ] di wela roughly mo mehuteng e mene:
- Committees kgotsa juries
- Ecologies
- Matrix organizations
- Pyramids kgotsa hierarchies
Committees or juriesEdit
DiekholojiEdit
Tse di akaretsa setlhopha sa balekane bao batseyang tshwetso e le setlhopha, motlhamongwe ka tlhopho. Pharologano magareng ga jury le komoti [committee] ke gore maloko a komiti ka gale ba tshwaelwa go diragatsa kgotsa go etapele tsweletso ya dikgato fa morago ga fa setlhopha se tsere tshwetso, etswa maloko a jury o ne a tsaa tshwetso. Mo dinageng tsa common law, dijuri tsa molao di diragatsa ditshwetso tsa ditshenyegelo tsa guilt, liability le tekanyetso; juries di dirisiwa gape mo dikgaisanong tsa mabelo; dikatsong tsa dibuka le metsamekong ya go tshwana. Ka dinako dingwe komiti ya ditlhopho e dira jaaka juri. Ka dinako tsa Middle Ages, dijuri kwa khontinenthaleng ya Europe di ne di dirisiwa go tswetelela molao go ya ka tumalano magareng ga boreaitse ba lefelo
Dikomiti ka gale ke tsone di ikanyegang segolo mo go tseyeng ditshwetso. Condorcet's jury theorem e bontshitse gore fa tlhopho ya leloko le le mo magareng e le botoka go gaisa ya [a roll of dice], ka jalo go oketsa maloko a ba bantshi ba ba ka tlang mo tlhophong e e siameng (le fa go le jalo tshiamo e tlholositswe). Bothata ke fa leloko le le mo magareng kwa morago le ka nna [worse] go na le [a roll of dice], tshwetso ya komiti e tla ba [worse], e seng botoka; ka jalo, staffing is crucial.
EcologiesEdit
Matrix organizationEdit
Pyramids or hierarchicalEdit
TheoriesEdit
ReferencesEdit
Okanaiseišene e e na le go phadisana [competition] go go tseneletseng. Dikgaolo tse sa siamang tsa okanaisešene di a gatelega. Tse di siameng di bona tiro e ntsi. Mongwe le mongwe o duelelwa tiro e ka nnete a e dirang, e bile a na le kgwebo-potlana eo e nang le katso/morokotso [profit], e seng jalo ba a lelekwa.
Dikhampane tseo di dirisag okanaiseišene ya mofuta o di tlhagisa ponelo ya lephata-lengwe ya seo se diragalang go ikholoji [ecology]. Se le sona ke mokgwa wa gore ka tlhago [ecosystem] e na le maparego a tlhago - ecoregions go le go ntsi ga di mo kgaisanng le tse dingwe, di ikemetse ka bo tsona.
Khampane ya pharmaceutical company GlaxoSmithKline e bua mo ka go dira jaaka lefelo-bodirelo le ka mo this external article e etswang mogo The Guardian. Ka Bastian Batac De Leon.
Okanaiseišene ya mofuta o e abela modiri mongwe le mongwe baokamedi ba ba bedi go tswa matsetsepelong a mabedi a a farologaneng. Leitsetsepelo le lengwe ke la tiriso "functional" mme le diragatsa gore mofuta mongwe le mongwe wa sekgoni/setswerre mo lefelo-bodirelong le thapisitswe/rupisitswe sentle, mme le lekanngwa ke mookamedi o e leng setswerre tota mo lekaleng leo. Leitsetsepelo lengwe ke la letlhakore la "executive" mme lona le dirisa dikgoni/ditswerre go leka go bona gore diprojeke di feditswe. Diprojeke di ka lokologantshwa ka dikungwa, didiko, mefuta ya bareki, kgotsa diskimi tse dingwe.
Sekao, khampani e ka nna le mongwe yo o nang le maikarabelo a legotlhe a dikungwa X le Y, mme yo mongwe a ka nna le maikarabelo a le gotlhe a boinjineri, le ba taolo ya boleng, jalo jalo. Ka jalo, badira-tlase ba ba nang le maikarabelo a taolo ya boleng a projeke X ba tla nna le maphata a mabedi a go bega.
Hierarchy e kaya peakanyo le moetaledipele [leader] yo o etelelang pele maloko mangwe a okanaiseišene. Peakanyo e go le gontsi e goloanngwa le gore go na le kgotsa go akangwa go na le phiramiti tse di lekaneng, fa go sena mafika a a lekaneng go ka emisa tse di kwa godimo, gravity e ka usetsa moago o mogolo o tlase moo o ka seemisiweng gape. Ka jalo o ka akanya gore fa moeteledipele a sa na ketleetso/tshegetso ya bathusi ba ba ka fa tlase ga gagwe, popelo yotlhe-yotlhe e ka phutlhama. Hierarchies di kile tsa satirized mo The Peter Principle (1969), buka e e tlhagisitseng hierarchiology le sekai se se reng "in a hierarchy every employee tends to rise to his level of incompetence."
Mo di social sciences, okanaiseišene ke sengwe se se sekasekwang ke mafapha a se makae, jaaka sociology, economics, political science, psychology, management, le organizational communication. Tshekatsheko ya diokanaiseišene ka bophara ka se tlwaedi e kaiwa e le organizational structure, organizational studies, organizational behavior, or tshekatsheko ya okanaiseišene. Go na le maiphitlhelo a se makae a a farologaneng, mangwe a ona a tsamaisana:
- Go tswa go boiphitlhelelo ba tiriso, tebelelo e mo tsela eo entities jaaka dikgwebo kgotsa state authorities di dirisiwang.
- Go tswa go boiphitlhelo bo bo leng institutional, okanaiseišene e bonwa e le popego ya maikemisetso ka mo social context.
- Go tswa go boiphitlhelelo bo bo amanang le tsweletso, okanaiseišene e bonwa e le sengwe seo se rulaganngwang (gape), mme tebelelo e le mo okanaiseišeneng jaaka e le [a set of tasks or actions].
Sociology e ka tlhaloswa e le the science of the institutions of modernity; specific institutions serve a function, akin to the individual organs of a coherent body. Mo social le political sciences ka kakaretso, "okanaiseišene" e ka tlhalogannwa bobebe jaaka tiro ya batho e e baakantsweng, e e lomagantsweng ebile e le ya maikemisetso e dirwa e le tiro ya kakaretso go fitlhelela maikaelelo a tlwaelo kgotsa go aga product e e tshwaregang. Ketso e go le gale garelwa ke maloko popo (melao ya institušene). Sociology e farologanya lefoko le okanaiseišene go diokanaiseišene tse di rulagantsweng ka tolamo le tseo di sa rulaganngwang ka tolamo (sekao, diokanaiseišene tse di tlhamilweng spontaneously). Sociology e tlhatlhoba diokanaiseišene mo mothalading wa ntlha go twsa go boiphitlhelelo jwa institušene. Ka kakanyong e, okanaiseišene ke peakangyo e e mamatletseng ya dielemente. Dielemente tse le tiro ya tsona di tswetelela ke melao gore tiro nngwe e diragatswe ka system e e lomagantsweng ya division of labor.
Ditlhagiso tsa tsa moruo/kgwebo mo diokanaiseišeneng gape di tsea pharologano ka tiro [division of labor] jaaka mathomo-mayo. Pharologanyo ka tiro e letlelela (moruo wa) boitseanape [specialization]. Koketso ya boitseeanape e kgonisa tomaganyo. Go tswa mo ntlha-ponelo ya tsa moruo, marekelo le diokanaiseišene ke tomagano ya theefosano go tsamaisa papatso [transactions].
Okanaiseišene e tlhaloswa ka dielemente tseo e leng bontlhanngwe ba yona (ke mang e leng leloko ke mang o e seng lone?), ke tlhaeletsano [communication] (ke dielemente dife tse di tlhaeletsanang ebile di tlhaeletsana jang?), boikemelo (ke diphetogo dife tse di tsamaisiwang ka go ikemela ga okanaiseišene kgotswa dielemente tsa yone?), le melao ya yone ya go tiragatso fa e lekanngwa le ditiragalo tsa ka kwa ntle (ke eng seo se dirang gore okanaiseišene e dira jaaka modiri-kgoboka?).
By coordinated and planned cooperation of the elements, the organization is able to solve tasks that lie beyond the abilities of the single elements. The price paid by the elements is the limitation of the degrees of freedom of the elements. Advantages of organizations are enhancement (more of the same), addition (combination of different features) and extension. Disadvantages can be inertness (through co-ordination) and loss of interaction.

robotstxt: allowed

filter: keep


text:
Badimo
Leina la Badimo le tswa kae?[paakanyo | edit source]
Badimo ke leina le le tlholegang mo tumelong ya Batswana.Le fa buka ya bopaki ya lekgotla la dipatlisiso la CIA e tlhalosa fa selekanyo sa 6% ya batswana e le badumedi, mme nnete ke gore bontsi jwa Batswana ba dumela thata mo Badimong le fa ntswa ba dumela gape thata mo ditumelong tse dingwe di sele.Leina Badimo ga le reye fela batho ba ba tlhokafetseng, mme le raya batho ba ba tlhokafetseng mme mewa ya bone e ntse e tshela le batho mo lefatsheng.Ka ngwao ya se Aferika,Badimong e bong Batho ba ba tlhokafetseng ba tswelelwa ka go nna teng le go tsaya karolo mo matshelong a batho le mo ngwaong ya bone.
A mme Badimo ba teng?[paakanyo | edit source]
MaAfrika a le mantsi ba dumela gore Badimo ba teng ebile ba re sireletsa mo baloying. Jalo fela jaaka Jeso Kreste (Badimo ba Jews). Ke ka moo gape re nang le Baporofeta, Mathuela le di Ngaka tsa Setswana.Fa o leba ka fa letlhakoreng le lengwe; go nale boloi jo bo tswewang bo sa siama mme batho bone ba nale tumelo ya gore badimo ba ka ba sireletsa mo go tsotlhe tse di ka amang matshelo a bone[1].
Ditumelo tse dingwe le badimo.[paakanyo | edit source]
Tumelo ya BoKreste[paakanyo | edit source]
Tumelo ya boKreste e farologana ka moo e dumelang mo Modimong ka teng le ka moo e tlhaloganyang boKreste ka teng. Sekao ke Kereke ya Efangele ya Luthere e e rutang mo Katekisimeng e nnye ka ga taolo ya ntlha gore BaKreste ba tshwanela ke go boifa le go rata le go ikanya Modimo godimo ga dilo tsotlhe. Dikereke di le dintsi di dumelana le se se tlhalosiwang ke tlhaloso ya taolo ya ntlha gore kobamelo ya batho e tshwanetse go lebisiwa kwa Modimong fela ebile kobamelo ya boaammaaruri ke kobamelo ya Modimo ka Jesu Kreste fela. Le fa go ntse jalo, Dikereke tse dingwe di Ruta ebile di dumela fa Modimo o dirisana le badimo fa tse dingwe di Ruta gore kobamelo ya Modimo le badimo e ka kopanelwa go sena molato.


text:
81Jaanong he, ga go na katlholo ya tatlho epe mo go bone ba ba mo go Keresete Jesu, ba ba sa tsamaeng ka fa nameng, mme ba tsamaya ka fa moweng.
2Gonne molao wa mowa wa go phela ka Keresete Jesu o nkgolotse mo molaong wa boleo, wa loso.
7:23,24
3Gonne se se reteletseng molao, ka o se na thata ka ntlha ya nama, Modimo o se dirile, wa atlhola boleo mo nameng ka go roma Morwaa-ona mo tshwanong ya nama ya boleo le ka ntlha ya boleo,
15:10
Baheb. 2:17
4gore tshiamo e e batlwang ke molao e dirafale mo go rona ba re sa tsamaeng ka fa nameng, mme e le ka fa moweng.
5Gonne ba ba leng ka fa nameng ba batla tsa nama, mme ba ba leng ka fa moweng bone ba batla tsa mowa. 6Kana go batla ga nama ke loso, mme go batla ga mowa gona ke botshelo le kagiso.
7Gonne go batla ga nama ke go tlhoa Modimo, ka e sa ikokobeletse molao wa Modimo, e bile e a palelwa.
8Ba ba mo nameng ga ba ka ke ba kgatlha Modimo.
9Mme lona ga lo mo nameng; lo mo moweng, fa tota Mowa wa Modimo o agile mo go lona; fa motho a sa tshola Mowa wa ga Keresete, yoo ga se wa gagwe.
10Mme fa Keresete a le mo go lona, mmele o tla bo o sule ka ntlha ya boleo, mme mowa ona o phela ka ntlha ya tshiamo. 11Fa Mowa wa ona o o tsositseng Jesu mo baswing o agile mo go lona, foo ona o o tsositseng Keresete Jesu mo baswing o tla phedisa le yona mebele e e swang ya lona ka Mowa wa ona o o agileng mo go lona.
12Ka moo he, bakaulengwe, re tlamegile go phela ka fa moweng, e seng ka fa nameng.
13Gonne fa lo phela ka fa nameng, lo tla swa; mme fa lo bolaya ditiro tsa mmele ka mowa, lo tla phela.
Baef. 4:22-24
14Gonne botlhe ba ba gogwang ke Mowa wa Modimo ke bone bana ba Modimo. 15Kana ga lo a amogela mowa wa botlhanka wa gore lo boe lo boife; mme lo amogetse mowa wa bongwana o re bitsang ka ona re re: “Abba, Rara!”
Bagal. 4:5,6
16Mowa ka osi o supetsa mewa ya rona gore re bana ba Modimo.
17Mme fa re le bana, e bile re barua-boswa, e bong barua-boswa ba Modimo le barua-boswa mmogo le Keresete, fa tota re bogisiwa nae, ke go re, re tle re galalediwe nae.
Tshen. 21:7
18Gonne ke kaya gore dipogo tsa sebaka seno ga se tsa sepe, fa di bapisiwa le kgalalelo e re tla e senolelwang.
19Kana tsotlhe tsa tlholego di lebeletse ponatshego ya bana ba Modimo ka tlhologelelo e kgolo.
20Gonne tsa tlholego di tsentswe mo taolong ya tshenyego, e seng ka go rata ga tsona, mme e le ka ntlha ya ona o o di tsentseng teng gore go nne tsholofelo;
Gen. 3:17-19
5:29
21gonne tsa tlholego le tsona ka tsosi di tla gololwa mo tirelong ya tshenyego go isiwa kgololesegong ya kgalalelo ya bana ba Modimo.
22Kana re itse gore tsa tlholego tsotlhe di a fegelwa, di mo tlalelong ya pelego mmogo go fitlha nakong eno. 23Mme ga se tsona fela, le rona ka rosi, ba re nang le mabutswapele a Mowa, re fegelwa ka rosi mo teng ga rona, ka re lebeletse bongwana jwa rona, e bong kgololo ya mebele ya rona.
24Gonne re pholositswe ka tsholofelo. Mme jaanong tsholofelo e e bonwang ga se tsholofelo. Gonne se motho o setseng a se bonye, a o sa ntse a ka se solofela?
25Mme fa re solofela se re sa se boneng, re se lebelela ka bopelotelele.
26Mme Mowa le ona o thusa bokoa jwa rona jalo; gonne ga re itse se re ka se kopang ka tshwanelo; Mowa ka osi o re emela ka diphegelo tse di sa kgonweng go bolelwa. 27Mme Motlhotlhomisi wa dipelo o itse maikaelelo a Mowa; gonne ona o emela baitshepi ka fa go rateng ga Modimo.
28Mme re itse gore bone ba ba ratang Modimo, dilo tsotlhe di dira mmogo go ba tsalela molemo, e bong bone ba ba biditsweng ka fa boikaelelong jwa Modimo.
3:11
29Gonne ba o ba itsileng pele, o ba tlhaotse pele gore ba tshwane le popego ya Morwaa-ona, a tle a nne motsalwapele mo baneng ba le bantsi.
Baheb. 1:6
30Mme ba o ba tlhaotseng pele, e bile o ba biditse; ba o ba biditseng, e bile o ba siamisitse; ba o ba siamisitseng, e bile o ba galaleditse.
31Jaanong re tla reng ka ga dilo tseo? Fa Modimo o le ntlheng ya rona, ke mang yo o ka emelanang le rona?
32O e bileng o sa rekegela Morwaa-ona, mme o mo neetse mo losong ka ntlha ya rona rotlhe, o ka tlhoka jang go re abela dilo tsotlhe nae?
33Ke mang yo o ka bayang batlhaolwi ba Modimo molato? Modimo ke ona o o siamisang. 34Ke mang yo o ka ba atlholelang molato? Keresete Jesu o ne a sule, ee, bogolo ke yo e bileng a tsositswe, yo o ka fa letsogong le le jang la Modimo, yo e bileng a re emela.
1 Joh. 2:1
35Ke mang yo o ka re kgaoganyang le lorato lwa ga Keresete? A ke tlalelo gongwe pitlagano gongwe pogiso gongwe tlala gongwe bosaikatega gongwe kotsi gongwe tšhaka? 36Jaaka go kwadilwe ga twe:
“Re bolawa letsatsi lotlhe
ka ntlha ya gago,
re kaiwa jaaka dinku tsa tlhabo
fela.”
2 Bakor. 4:11
37Mme mo dilong tsotlhe tseo re fenya bogolobogolo ka ene yo o re ratileng. 38Gonne ke tlhomamiseditswe gore le fa e ka nna loso gongwe bophelo gongwe baengele gongwe balaodi gongwe dilo tse di leng teng gongwe tse di tla tlang gongwe dithata
39gongwe bogodimo gongwe boteng, le fa e ka nna sebopiwa se sele, ga di kgone go ka re kgaoganya le lorato lwa Modimo lo lo mo go Keresete Jesu, Morena wa rona.


text:
A o ka rata go bala setlhogo seno ka %%?
BAEBELE E RUTA ENG?
Jesu Keresete ke Mang? (Karolo 3)
Sekaseka dinonofo dingwe tse Jesu a neng a di bontsha fa a ne a le mo lefatsheng le gore di senola eng ka Rraagwe. Printa khopi eno mme o arabe dipotso tse di mo go yone.
A Modimo o lebeletse gore batho ba rarabolole mathata a lefatshe?
Go na le sengwe mo baebeleng se se tlhomamisetsang batho gore ke buka e e tswang kwa Modimong.
O tlhoka go tsaya matsapa go tshela ka melaometheo ya Modimo. A go botlhokwa?
DINTLHA TSA GO ITHUTA BAEBELE
Setswana
Jesu Keresete ke Mang? (Karolo 3)
https://assetsnffrgf-a.akamaihd.net/assets/m/502015135/univ/art/502015135_univ_sqr_xl.jpg


text:
Lo se ka lwa pataganela jokwe le ba ba sa dumeleng (14-18)
6 E re ka re le badirimmogo le Modimo,+ gape re lo kopa gore lo se ka lwa amogela bopelonomi jo bogolo* jwa Modimo lo bo lo lebala gore boikaelelo jwa jone ke eng.+2 Gonne a re: “Mo nakong e e amogelesegang ke ne ka go utlwa, mme ke ne ka go thusa mo letsatsing la poloko.”+ Jaanong, eno ke nako ya gore Modimo a re amogele. Leno ke letsatsi la gore Modimo a re boloke.3 Ga re batle go kgopisa ope, gore tiro ya rona ya go rera e se ka ya bonwa molato;+4 mme ka dinako tsotlhe re bontsha gore re direla Modimo:+ re ne ra itshokela diteko di le dintsi, dipitlagano, dinako tse di boima le mathata.+5 Re ne ra itewa, ra tsenngwa mo dikgolegelong,+ ra tlhaselwa ke digongwana, ra dira ka natla, re sa robale masigo e bile re tlhoka dijo.+6 Re bontsha gore re direla Modimo fa re tshela botshelo jo bo phepa, re itshwara go dumalana le boammaaruri, re le pelotelele,+ re le pelonomi,+ re kaelwa ke moya o o boitshepo e bile re sa itire e kete re rata ba bangwe mme re sa ba rate.+7 Re bua boammaaruri, re ikaega ka maatla a Modimo,+ re tshwara dibetsa tsa tshiamo+ ka seatla sa moja* le sa molema.*8 Re a galalediwa e bile re a tlontlololwa, re a latofadiwa e bile re a akgolwa. Batho ba re re a tsietsa mme gone re bua boammaaruri,9 ba re ga re itsiwe mme gone Modimo ene o a re itse, mo go bone go ntse jaaka e kete re a swa* mme gone re sa ntse re tshela,+ ba re tsaya jaaka batho ba ba otlhailweng mme gone ga re a bolawa.+10 Batho ba akanya gore re hutsafetse mme gone re nna re itumetse, ba akanya gore re humanegile mme gone re abela batho dilo di le dintsi, ba akanya gore ga re na sepe mme gone re na le sengwe le sengwe.+11 Bakorintha, re bua le lona re phuthologile e bile re lo rata thata.*12 Le fa go ntse jalo, lona ga lo re rate ka tsela e rona re lo ratang ka yone.+13 Ka jalo, ke bua le lona jaaka bongwanake, re rateng jaaka le rona re lo rata.+14 Lo se ka lwa pataganela jokwe* le ba ba sa dumeleng.+ Gonne tshiamo le tshiamololo di tsalana jang?+ Kgotsa lesedi le amana jang le lefifi?+15 Mo godimo ga moo, a go na le sengwe se Keresete le Satane* ba ka dumalanang ka sone?+ Kgotsa a go na le sengwe se motho yo o dumelang mo go Keresete* le motho yo o sa dumeleng mo go ene ba tshwanang ka sone?+16 Gape a go a kgonega gore medingwana e nne mo tempeleng ya Modimo?+ Gonne re tempele ya Modimo yo o tshelang;+ fela jaaka Modimo a ne a re: “Ke tla nna mo gare ga bone+ ke bo ke tsamaya mo gare ga bone, mme ke tla nna Modimo wa bone, le bone ba tla nna batho ba me.”+17 “‘Ka jalo, tswang mo gare ga bone, lo bo lo ikgaoganye le bone,’ go bua Jehofa,* ‘mme lo tlogele go tshwara selo se se seng phepa’”;+ “‘mme ke tla lo amogela.’”+18 “‘Ke tla nna rraalona,+ mme lona lo tla nna bomorwaake le bomorwadiake,’+ go bua Jehofa* Mothatayotlhe.”


text:
51A ko lo ntese ke opelele moratiwa wa me, ke opele sefela sa tsala ya me ka ga tshimo ya moweine ya gagwe:
Moratiwa wa me
o ne a na le tshimo ya moweine
mo mmotong wa mmu
o o bogale.
Pes. 80:9-16
Mar. 12:1-9
2A e lema, a olola matlapa,
a tlhoma dithupana tsa moweine
tse di tlhaotsweng mo go yona;
a ba a aga serala
mo gare ga yona,
le gona a gaba segatelo
mo go yona,
a nna a lebelela a re:
E tla ungwa maungo a a monate;
mme ya ungwa masitlha
a a botlha fela.
3Jaanong, baagi ba Jerusalema le banna ba Juta, a ko lo atlhole gare ga me le tshimo ya me ya moweine! 4Kana go ka bo go dirilwe eng gape mo tshimong ya moweine ya me se ke sa se dirang mo go yona? Ntlhaang ke ne ke lebeletse gore e tla ungwa maungo a a monate, mme e ungwile masitlha a a botlha fela? 5Jaanong he, ke rata go lo itsise se ke tla se dirang ka tshimo ya me ya moweine: Ke tla tlosa logora lwa yona gore e nne mafulo, ke diga lorako lwa yona gore e gatakwe. 6Ke tla e senyetsa ruri, e se ka ya tlokotlwa, e se ka ya tlhagolwa, mme go tlhoge mesu le ditshetlho teng. Ke tla laola maru gore a se ka a e nesetsa pula.
7Gonne tshimo ya moweine
ya Morena wa masomosomo
ke ntlo ya Iseraele;
ditlhatshana tse di mo natefelang
ke banna ba Juta.
O na a lebeletse tshiamo,
mme a fitlhela tshokamo;
a letetse tshiamiso,
mme a fitlhela selelo.
8A tatlhego ya bone wee ba ba tlhomaganyang ntlo le ntlo, ba oketsa tshimo ka tshimo, go tsamaya naga e be e felelele, mme lona lo itire beng ba lefatshe lo le losi fela.
9Morena wa masomosomo o buile mo ditsebeng tsa me a re: “Ruri, matlo a mantsi a tla fetoga matlotla; a magolo le a mantle a tla nna fela a se na ope. 10Gonne ditema tsa malatsi a le some tsa tshimo ya moweine di tla ungwa kgamelo e le nngwe fela; fa go jwetsweng kgetse ya peo, go tla kotulwa tlatlana fela.”
11A tatlhego ya bone wee ba ba phakelelang go batla bojalwa, le ba ba nnetseng weine e e ba tlhapelang go ya gareng ga bosigo. 12Go na le kwadi le setinkane le moropa le lotlhaka le weine mo matlhapelweng a bone, mme tiro ya Morena ga ba e tlhokomele; tirafatso ya diatla tsa gagwe ga ba e lemoge.
Pes. 28:5
13Ka ntlha ya moo morafe wa me o tla ya mo botshwarong ka ntlha ya go tlhoka kitso; batlotlegi ba ona ba tla swa ka tlala, batlhodi ba ona ba bolawa ke lenyora. 14Ka ntlha ya moo felo ga baswi go atlhamolositse legano la gona; go atlhamisitse molomo wa gona go feta tekanyo gore go wele teng batlotlegi ba Jerusalema le ba e leng batho fela ba teng, ba ba tlhodiang gona le ba ba duduetsang teng.
15Foo motho o tla inamisiwa, monna a kokobediwa, matlho a ba ba ikgodisang a tla gagabisiwa fa fatshe. 16Mme Morena wa masomosomo o tla nna mogolo ka katlholo; Modimo o o boitshepo o tla itshupa o le boitshepo ka tshiamo. 17Foo dikwanyana di tla fula teng e le mafulo a tsona; dipotsane di tla fula mo matlotleng a bahumi.
18A tatlhego ya bone wee ba ba gogang tshiamololo ka megala ya boikepo, le boleo jaaka e kete ka dikgole tsa koloi; 19ba ba reng: “A a itlhaganele, a akofise tiro ya gagwe gore re e bone; a boikaelelo jwa Moitshepi wa Iseraele bo atamele, bo dirafale gore re bo itse!”
2 Pet. 3:4
20A tatlhego ya bone wee ba ba bitsang bosula molemo, le molemo bosula; ba ba fetolang lefifi lesedi, le lesedi lefifi; ba ba fetolang bogalaka botshe, le botshe bogalaka!
21A tatlhego ya bone wee ba ba iponang botlhale, ba ba ikayang batlhalefi!
Baroma 12:17
22A tatlhego ya bone wee ba e leng diganka mo go nweng weine, le bagale mo go tlhakanyeng majalwa; 23ba ba atlholelang moikepi ka ntlha ya thelesetso, ba ba tseelang mosiami se e leng tshiamelo ya gagwe! 24Ke gona ka moo modi wa bone o tla bolang, sethunya sa bone se tla tlhatloga e le lerole, jaaka kgabo ya molelo e ja dirite le jaaka tlhaga e kokobelela mo molelong; gonne ba latlhile molao wa Morena wa masomosomo, ba nyatsa lefoko la Moitshepi wa Iseraele.
25Ke ka moo bogale jwa Morena bo tuketseng morafe wa gagwe, a ba otlololela letsogo, a ba otla, mo dithaba di bileng tsa roroma, mo ditoto tsa bone di bileng tsa nna teng jaaka matlakala mo mebileng. Le fa go ntse jalo, bogale jwa gagwe ga bo a fela; letsogo la gagwe le sa ntse le otlologile.
10:6
26Gonne o tla emisetsa ditšhaba tse di kwa kgakala sefoka, a bitsa setšhaba ka molodi kwa bokhutlong jwa lefatshe. Bonang, ba tla akofa, ba tla ka bofefo, 27go se yo o lapileng, go se yo o kgopiwang mo go bona. Ga ba otsele, ga ba robale. Meitlamo ya matheka a bone ga e funologe; dikgole tsa ditlhako tsa bone ga di kgaoge. 28Metsu ya bona e looditswe, mara otlhe a bona a obilwe; ditlhako tsa dipitse tsa bona di thata jaaka matlapa, maotwana a dikoloi tsa bona a tshwana le ledimo. 29Tumo ya bona e tshwana le ya tau; ba duma jaaka ditawana. Ba tla rora, ba tshwara thopo, ba e tsaya fela go se yo o ka e gololang.
30Ba tla rora godimo ga Iseraele ka letsatsi leo jaaka go suma ga lewatle; mme motho o tla leba lefatshe, a fitlhela lefifi le tlalelo fela; lesedi le fifaditswe ke maru a lefatshe.


text:
Go Itshwarela go Kaya Eng?
Karabo ya Baebele
Go itshwarela ke go lebalela motho phoso e a go e diretseng. Mo Baebeleng, lefoko la Segerika le le ranotsweng e le “go itshwarela” le kaya “go golola,” jaaka fa motho a ka phimola sekoloto sa gago. Jesu o ne a dirisa tshwantshiso eno fa a ne a ruta balatedi ba gagwe go rapela, o ne a re: “Re itshwarele maleo a rona, gonne le rona ka borona re itshwarela mongwe le mongwe yo o molato le rona.” (Luke 11:4) Ka tsela e e tshwanang, mo setshwantshong sa ga Jesu sa motlhanka yo o seng pelotlhomogi, o ne a tshwantsha go itshwarela le go phimola sekoloto.—Mathaio 18:23-35.
Re itshwarela ba bangwe ka go tlogela go boloka sekgopi le go sa batle go duelelwa kutlobotlhoko kgotsa ditshenyegelo tse re nnileng le tsone. Baebele e ruta gore lorato lo e seng lwa bopelotshetlha ke selo sa konokono se se ka re thusang go itshwarela ba bangwe, ka gonne lorato “ga lo nnele go gopola kutlwisobotlhoko.”—1 Bakorintha 13:4, 5.
Go Itshwarela ga go kaye:
Go amogela phoso. Tota Baebele e kgala ba ba reng ditiro tse di bosula di siame kgotsa di a amogelesega.—Isaia 5:20.
Go itshela moriti o tsididi. Modimo o ne a itshwarela Kgosi Dafide morago ga gore a dire maleo a a masisi mme ga a ka a mo sireletsa fa a welwa ke ditlamorago tsa ditiro tsa gagwe. Gape Modimo o ne a dira gore maleo a ga Dafide a kwalwe mo Baebeleng gore a gakologelwe le gompieno.—2 Samuele 12:9-13.
Go letla batho ba go ja ntsoma. A re re ka sekai o adima mongwe madi a bo a sa a dirise sentle mo a felelang a palelwa ke go go duela jaaka a solofeditse. Motho yoo o a ikwatlhaya a bo a go kopa maitshwarelo. O ka mo itshwarela ka go sa boloke sekgopi, ka go sa nne o mo gopotsa tiragalo eo tota e bile o ka nna wa phimola sekoloto seo. Le fa go ntse jalo, o ka nna wa swetsa ka gore ga o na go tlhola o mo adima madi gape.—Pesalema 37:21; Diane 14:15; 22:3; Bagalatia 6:7.
Go itshwarela go se na lebaka le le utlwalang. Modimo ga a itshwarele batho ba ba tlolang ditaelo tsa gagwe ka bomo e bile ba sa batle go amogela diphoso tsa bone, go tlogela mekgwa ya bone le go kopa maitshwarelo mo go ba ba ba utlwisitseng botlhoko. (Diane 28:13; Ditiro 26:20; Bahebera 10:26) Ba ba sa ikwatlhaeleng diphoso tsa bone e nna baba ba Modimo e bile Modimo ga a lebelela gore re itshwarele batho ba ene a sa ba itshwarelang.—Pesalema 139:21, 22.
Go tweng fa e le gore o kgopisitswe ke mongwe yo o sa batleng go ikopa maitshwarelo kgotsa tota le go amogela phoso ya gagwe? Baebele e re gakolola jaana: “Tlogela bogale mme o lese tšararego.” (Pesalema 37:8) O ka dira tshwetso ya gore o se ka wa nna o galefile mme e se gore o amogela diphoso tsa gagwe. Tshepa gore Modimo o tla atlhola motho yoo. (Bahebera 10:30, 31) Gape o ka gomodiwa ke go itse gore Modimo o tla tlisa nako e mo go yone re tla bong re sa tlhole re gopola kutlobotlhoko e re ka tswang re le mo go yone gone jaanong.—Isaia 65:17; Tshenolo 21:4.
Go itshwarela sepe fela se o akanyang gore ke phoso. Ka dinako tse dingwe, pele re itshwarela motho re ka nna ra tshwanelwa ke go amogela gore tota re ne re se na lebaka le le utlwalang la go kgopisega. Baebele ya re: “O se ka wa itlhaganelela go kgopisega mo moyeng wa gago, gonne go kgopisega go nna mo sehubeng sa dimatla.”—Moreri 7:9.
Ditsela tsa go itshwarela ba bangwe
Gopola gore go itshwarela go kaya eng. Ga se gore o amogela phoso ya motho yoo kgotsa gore o itshela moriti o tsididi, o a bo o sa batle go boloka sekgopi.
Lemoga melemo ya go itshwarela. Go sa boloke sekgopi go ka go thusa gore o nne o wetse makgwafo, go ka tokafatsa botsogo jwa gago gape go ka go okeletsa boitumelo. (Diane 14:30; Mathaio 5:9) Ntlha ya botlhokwa le go feta ke gore fa re itshwarela ba bangwe, Modimo o tla re itshwarela.—Mathaio 6:14, 15.
Utlwela ba bangwe botlhoko. Rotlhe re dira diphoso. (Jakobe 3:2) Fela jaaka re itumela fa ba bangwe ba re itshwarela, le rona re tshwanetse go itshwarela ba bangwe.—Mathaio 7:12.
Nna tekatekano. Fa go na le sengwe se se sennye se se dirang gore re ngongorege, re ka thusiwa ke go dirisa kgakololo eno ya Baebele: “Tswelelang lo itshokelana.”—Bakolosa 3:13.
Dira ka bonako. Dira gore o itshwarele ba bangwe ka bonako go na le go letla gore tšhakgalo ya gago e gakale.—Baefeso 4:26, 27.


text:
Keresete Mmoloki Wa Rona
Keresete Mmoloki Wa Rona
KETAPELE
Polelo ya botshelo jwa ga Keresete Mmoloki wa rona mo lefatshing, e kwadilwe kwa ntle ga mafoko mo ponalong nngwe le nngwe ya tlholego, mo ponalong nngwe le nngwe ya kitso ya motho, mo tlhomamisong nngwe le nngwe ya botshelo. Ga re kake ra lemoga ka botlalo gore go boteng jang kutlwalelo, go gasame jang tlhotlheletso, kaga botshelo jwa ga Jesu wa Nasaretha. Lesego lengwe le lengwe la mofuta mongwe le mongwe le tla mo go rona ka yone kopano ele gare ga Legodimo le lefatshe e e neng ya dirwa mogang Morena wa kgalalelo A ineelelang tirelo ya lefatshe je le latlhegileng mo boleung. KMR 4.1
Botswiriri jwa go kwala polelo eo ka mo go senang bolekanyetšo bo tlhotlheleditse sekwadi sa yo o rutegileng le loleme lwa yo o itseng go bua. Mme e botoka go bolelwa ka puo e eketeng ya bana. Ponalo e e gakgamatsang ga e tlhoke go tsenngwa mmala ke motho (go ntlafadiwa). Kgalalelo ya yone e feta botlhale jwa motho. E phatsima ka mo go gaisang mo bontleng jwa yone. KMR 4.2
Mo ditsebeng tse ga go na maiteko ape a a dirilweng go leka go kgabisa ka mokgwa o o itirelwang. Polelo e e phepa, jaaka e boletšwe ke mongwe yo o tshikintšweng ke maikutlo a a boteng a selekanyo se se senang bolekanyetšo sa polelo, e beilwe mo puong ya ba bannye. Mo bonolong jwa yone ga e bue fela le dipelo tsa ba bannye ba le bosi, mme e rakana le keletso e e utlwadiwang ke rona rotlhe mo kopelong e e tlwaelegileng — KMR 4.3
“ Mpolelela polelo ka bonolo jaaka mo ngwanyaneng.” KMR 4.4
A e fele e amogelesege ka bonolo jone jo bo ntseng jalo le boitsheko jwa tumelo. KMR 4.5


text:
31E rile ka ngwaga wa 15 wa puso ya Kaisara Tiberio, fa Pontio Pilato a le molaodi wa Jutea, le Herote a le kgosi ya Galelea, le Filipo morwa-rraagwe a le kgosi ya Iturea le lefatshe la Teragoniti, le Lesania a le kgosi ya Abilene, 2le Hanase le Kaifase e le baperesiti ba bagolo, Lefoko la Modimo la tla kwa go Johane, morwa Sagaria, a le mo sekakeng. 3Jaanong a fitlha mo lefatsheng lotlhe le le mo tikologong ya Joretane, a rera kolobetso ya tlhabologo e e isang boitshwarelong jwa dibe, 4ka fa go kwadilweng ka teng mo lokwalong lwa mafoko a ga Jesaya wa Moporofeti ga twe:
“Lentswe la mongwe yo o kuang
mo sekakeng la re:
‘Baakanyang tsela ya Morena,
siamisang mebila ya gagwe!
5A dikhuti tsotlhe di katelwe,
dithaba tsotlhe le dithota
di phadimolwe;
ditsela tse di manyokenyoke
di tlhamaladiwe,
tse di magwata di rethefadiwe!
6Foo batho botlhe ba tla bona
pholoso ya Modimo.’ ”
7Ya baa gona a rayang masomo a batho ba ba tsileng go kolobediwa ke ene a re: “Losika lwa dinoga ke lona! Lo tlhagisitswe ke mang go tila bogale jo bo tlang?
8Ka moo, ntshang maungo a a tshwanetseng tlhabologo. Lo se ka lwa simolola go ithaya lo re: ‘Re bana ba ga Aborahame’; gonne ke lo raya ke re: Modimo o nonofile go tsosetsa Aborahame bana ka majwe a. 9Mme le gona selepe se setse se beilwe mo meding ya ditlhare; jaanong he, setlhare sengwe le sengwe se se sa ungweng leungo le le molemo se tla rengwa, se latlhelwa mo molelong.”
10Foo batho ba mmotsa ba re: “Jaanong re dire eng?”
11A ba araba re: “Yo o nang le dikobo di le pedi, a a abele yo o se nang epe; le yo o nang le dijo, a a dire jalo.”
12Bakgethisi le bone ba tla go kolobediwa, ba mmotsa ba re: “Moruti, rona re dire eng?”
13A ba raya a re: “Se kgethiseng go fetisa mo lo go laetsweng.”
14Batlhabani le bone ba mmotsa ba re: “Mme fa e le rona, re dire eng?”
A ba raya a re: “Se gateleleng ope, se lefiseng ope ka patiko; mme lo itumelele tuelo ya lona fela.”
15Ya re batho ba le mo tebelelong, mme botlhe ba akanya mo dipelong tsa bone ka ga Johane gore a jaana ga e ka ne e le ene Keresete,
16Johane a ba raya botlhe a re: “Nna ke lo kolobetsa ka metsi; mme go tla tla yo o nonofileng bogolo go nna, yo ke sa lekanang go funolola kgole ya ditlhako tsa gagwe; ene yoo o tla lo kolobetsa ka Mowa o o Boitshepo le ka molelo. 17Loselo lwa gagwe lo mo seatleng sa gagwe go olosetsa ruri se se mo seboaneng sa gagwe, le go phuthela mabele mo sefaleng sa gagwe, mme moko o tla o tshuba ka molelo o o sa ka keng wa tingwa.”
18A nna a rerela batho Efangele, a ba laya le ka mafoko a mantsi a mangwe.
19Jaanong ya re kgosi Herote a kgalemelwa ke ene ka ntlha ya ga Herodia, mosadi wa ga Filipo morwa-rraagwe le ka ntlha ya tsotlhe tse di bosula tse Herote a di dirileng,
Mar. 6:17,18
20a fela a oketsa tsotlhe tseo ka go tswalela Johane mo ntlong ya kgolegelo.
21Ya re batho botlhe ba kolobediwa, Jesu le ene a sena go kolobediwa, mme a rapela, legodimo la bulega, 22mme Mowa o o Boitshepo wa fologela mo go ene ka popego ya lephoi, mme ga utlwala lentswe le le tswang kwa legodimong le re: “O Morwaake yo o rategang, yo ke go itumelelang.”
23E rile Jesu a simolola go ruta, a bo a na le dinyaga tse di ka neng di le 30, mme – jaaka go ne go gopolwa – ya bo e le morwa Josefa, wa ga Eli,
24wa ga Mathate, wa ga Lefi, wa ga Melegi, wa ga Janai, wa ga Josefa, 25wa ga Mathatia, wa ga Amose, wa ga Nahume, wa ga Esedi, wa ga Nagai, 26wa ga Maathe, wa ga Mathatia, wa ga Simei, wa ga Josega, wa ga Jota, 27wa ga Joanane, wa ga Resa, wa ga Serubabele, wa ga Salathiele, wa ga Neri, 28wa ga Melegi, wa ga Adi, wa ga Kosame, wa ga Elematame, wa ga Ere, 29wa ga Jesua, wa ga Eliesere, wa ga Jorime, wa ga Mathate, wa ga Lefi, 30wa ga Simeone, wa ga Juta, wa ga Josefa, wa ga Joname, wa ga Eliakime, 31wa ga Melea, wa ga Menane, wa ga Mathata, wa ga Nathane, wa ga Dafita,
32wa ga Isai, wa ga Obete, wa ga Boase, wa ga Salema, wa ga Nasone,
33wa ga Aminatabe, wa ga Rame, wa ga Heserone, wa ga Pherese, wa ga Juta,
34wa ga Jakobe, wa ga Isaka, wa ga Aborahame, wa ga Thara, wa ga Nahore,
11:10-26
1 Ditiraf. 1:24-27
35wa ga Seruge, wa ga Rehu, wa ga Phelege, wa ga Ebere, wa ga Sela, 36wa ga Kenane, wa ga Arephagasadi, wa ga Seme, wa ga Noa, wa ga Lamege,
37wa ga Methusala, wa ga Henoge, wa ga Jarete, wa ga Mahalalele, wa ga Kenane, 38wa ga Enose, wa ga Sethe, wa ga Atame, wa Modimo.


text:
Pitso go tsaya karolo
Warning: Display title "Pitso go tsaya karolo" overrides earlier display title "Boineelo".
Wikimania 2013 mo toropong ya Hong Kong ke bokopano jwa mafatshefatshe jwa Boferabongwe gwaga le gwaga jo bo itebagantseng le dikhutlola tsa Wikimedia di akaretsaWikimedia projects (Wikipedia, Wiktionary, Wikibooks, Wikisource, Wikiquote, Wikinews, Wikimedia Commons, Wikiversity, le tse dingwe).Bokopano jo bo letla baitlhaopiWikimedians go tsweng mafatsheng a a farologanyenglefatshe ka bophara go kopana mme ba itsane,go abela maiphitlhelo a bone le ba ba bangwe,le gone go tsosa maikaelelo a go ka tlisa tomagano.Wikimania gape ke lefelo le motheo o Wikimedia o kopanang le karolo ya tsa Thuto le Ngwao go buisana le gone go tlisa tomagano ka mo go tseneletseng,le gone go supa di tlhabololo tsa segompieno mo maranyananeng a Wiki le ngwao ya mahala ko sechabaneng ka karetso.
As a host city, Hong Kong provides unique opportunities for Wikimania. Hong Kong's central location within the Asia-Pacific region and ease of access will draw fresh participants who have not been able to attend Wikimania in the last few years due to concerns about politics or travel costs; Hong Kong's multicultural heritage, refined education system, and unique political situation garners interest in culture, media, academia, and government.
To allow participants to make the best of the conference and engage with each other, the program will include traditional conference offerings such as presentations, panels, workshops, discussions, and poster sessions; plenty of lounge space and breaks are also provided throughout for participants to gather informally. Submissions will be reviewed and selected in advance by the programme committee.
Malatsi a a botlhokwa
SUBMISSIONS ARE NOW CLOSED. We hope to see you at Wikimania!
Piletso go tsaya karolo e buletswe: 15 December 2012 Deadline for submitting proposals is: 30 April 2013, 23:59 UTC Review submissions: May 2013(submission review table)
- Notification of acceptance: May - June 2013 - 1st round was sent on 17 May 2013.
Metlhala
Megoga e dirisiwa ke Wikimania go rulaganya boineelo le go letla dithuto seka dipuisanyo tse di farologanyeng mme di itebagantse le go tlisa molaetsa o o bapileng.Tse di latelang ke megoga e e akanyeditsweng go tshwarwa ka Wikimania 2013.
Wikis mo Asia
Asia poses several challenges and opportunities to the wiki ecosystem. How can we develop Wikimedia projects and encourage localization in local languages such as Cantonese and Indic languages where they are overshadowed by more prominent languages such as English and standard Chinese? How can we replicate the success of the European Wikimedia chapters in the Asia-Pacific region? Moving from cooperation to dissent, territorial and political disputes in the real world often manifest themselves as edit-wars and administrative disputes on Wikipedia; government censorship, such as the Great Firewall of China, has given rise to local editable encyclopedias which have established themselves in Internet culture and compete with Wikipedia. This track aims to build on the similarities and sort out the differences among Wikimedians, and encourage engagement with the wider world.
Bo boledi jwa Ngwao le Thuto
Ka dikhutlola tse di ntsi tsa Wikimedia tse di supang kgolo,GLAMs – galleries, libraries, archives and museums – and academia e nnile bagogi ba popotla ba dikwalo tse disha.Megoga e e itebagantse le go kgolaganyo le go tlisa maatla gareng ga maloko a Wikimedia,GLAMs and education institutions.Dithuto seka di puisano di tla supa metlhale e e farologanyeng e e mashetla ya go supa boboledi le tsone ditshupo tsa botlhaga jwa diragalang tsa gompieno go akaretsa le go supa ditsela tsa bokamoso jwa tshupafalo tsa boitshoko jo.
WikiCulture and Community
Motlhale o o supa kanamo ya setho ya the wiki community le ka fa batsaya karolo le ditlhopha di amanang ka teng.Mafelo a a itseng a akaretsa: go balelwa systemic bias mo metseng jaaka go tlhokafala ga batsaya karolo ba Bomme gape le batsaya karolo go tsweng mo mafatsheng a a tlhabologang;go tlisa ditlhabolola dispute resolution mo dikhutloleng tsa Wikimedia;Dikgotlhang gareng ga melawana e e amanang le lenaneo le le lengwefela;tiriso ya mafoko a asa tshwaneng le go garumelana ga merafe e mengwefela e e kwa tlase ga Wikimedia;le gola ga maloko a motse mo ba utlwane,m gantsi go bitswang "trolls",ba ba kubilweng departed Wikipedia ka mabaka a go sa dumalana le tsa molao.Mo go tse di sele fa go lebiwa seemo sa gompieno,re solofela gore batho ba le bantsi ba tla tlisa dikakanyo tsa bone mme se setlise ditlhabololo tse di tla thusang mo nakong e tlang le go tlise kutlwisisanyo gareng ga batho ba ba nang le dikgotlang.
Ditshekatsheko le go Tshwaraganya setshaba
Jaaka e le bokopano jwa ithuthuntsho,Wikimania e tla bo e naya dithuto ka dipatlisiso tse disha ka ga wikis,gape e bo e buisana le ka dikamano tsa wikis le setshaba ka kakaretso.Dipatlisiso tse di tlwaelesegileng kgabagare tsa dikadimo tsa madi ke tsa boleng le kanamiso ya kitso le go badisa gare ga dikhutlola tsa Wikimedia gape le go tshwantshanngwa le di wikis tse dingwe.Go nale dipatlisiso tse di tseneletseng gare ga Wikipedia le mathata a setho,se se bakang kgangkgolo ya dipuisanyo le go tshwaragana ga setshaba:botsalano gare ga Wikis,bobega-dikgang,gape le bobega-dikgang tsa ngwao;boitshoko jwa malokoa a Wikimedia go bua le puso le the legal sector ka tsa molao motheo le dikgang tsa kgololesego ya puo jaaka SOPA le ACTA.Motlhale o itebaganatse le go dirisa ditlhaloganyo tsa rona ka diemo tsa segompieno go tshwaraganya setshaba sotlhe ka kakaretso go supa maitlamo a Wikipedia a go dira kitso go nna mahala gore mongwe le mongwe a akole.
Maranyane le tsa Dikago
Tiriso ya maranyane le dikago tse di rileng ke nngwe ya konokono tse di agang dikhutlola tsa Wikimedia,di nayang ditlamelo tsotlhe tse di tlhokafalang go tlisa kgolagano.Motlhale o e thusa badiri go supa dipatlisiso tse disha le ditlhabololo mo maranyaneng a wiki.Ditlhogo tse gantsi go buiwanga ka ga tsone di akaretsa: dithuto ka usability,VisualEditor project, Wikipedia mobile interface, Article Feedback Tool, bots, MediaWiki extensions,go phutolola le go selegae,le tse dingwe fela jalo tse di amanang le tsa maranyane.Motlale o one o itebagantse le go kokoanya go tsaya karolo ga ditlhabololo tsa nako e e tlang go tsweledisa ka go latedisa metlhale yotlhe ya batsaya karolo le badirisi ba maranyana a Internet.
Sebaka sa thuto seka dipuisano
Ka gore ngwaga tse di fetlileng go supafala fa go ne ga amogelwa palo ya mananeo,re kopa gore thuto ya gago e seka ya fetla selekanyo sa 25 minutes,se se akaretsa nako ya dipotso.O ka kopa nako,le fa dithuto tse di kutswafaditsweng di ka nna tsa amogelwa.
Nako e e nankotsweng fa ga e akaretse le dibui tsa tota,gotsa dithuto seka dipuisano tse dingwe.Boineelo jwa dithuto tse dingwe tse di nang le dibui gongwe di ka nna boraro kgotso dithuto seka dipuisano tse di nang le moalo wa gore go tla buiwa jang di letlelelwa go ka kopa metsotso e le 70-minute.
Dikopo le dithuto tsotlhe di tla amogelwa kwa bonnong jwa bokopano kgotsa fa go sa seegelwang bokopano,kgotsa eseng jalo di tla amogelwa e le boineelo.
How to submit a proposal
Authors are invited to submit workshop, seminar, tutorial, panel, and presentation proposals by following the directions below.
By submitting a proposal, you agree that the text of your proposal, your presentation slides, and any video recordings can be distributed under the terms of the Creative Commons Attribution/Share-Alike License or a compatible license. You also agree that, under the terms of the license, recordings of your presentation may be broadcast live, recorded, and made available for download later. If you object to these requirements (for instance, if you would prefer not to be filmed), please talk to a program committee member before submitting a proposal.
You will be notified through your contact information about the programme committee's decision regarding your submission.
If your submission is not added to the preliminary schedule, please do not be discouraged: Wikimania 2013 will have time set aside in the schedule for participants and attendees to participate in lounge talks and to form unofficial, self-organized talks and working groups. You will have many opportunities to bring topics forward on-site.
SUBMISSIONS ARE NOW CLOSED. We hope to see you at Wikimania!
Note: You need to login with your unified Wikimedia account, or create an account here, in order to submit a proposal.


text:
Mekgwa ya Tswaokgwebofatso
Diphologolo di ka kwadiwa mo mmeleng kgotsa go tshwawakgwebo ka tshipi e e mogote kgotsa e e suleng dikgapetla. Balemirui ba bangwe le bona tetla e e kgethegileng ya go dirisa mekgwa e mengwe ya tswaokgwebofatso, segolobogolo ka ditšhipi tse dinnye thata tse di dirisediwang diphologolo tsa boleng jo bo kwa godimo.
Tshwenyego e setse e tlhagisitswe ka ga thulaganyo ya tshupo ya diphologolo ya ga jaana, ka molao o o gatisitsweng ka 2018 – Tokomane ya Kwadiso ya go Supa Diruiwa le Go Bona ya Aforika Borwa – e rotloetsa tiriso ya ditheke tsa ditsebe tsa polasetiki tse e leng ditshupo tsa ntlha tsa dikgomo, dinku, dipodi, dikolobe le bolemirui jwa botlhapi. Bontle ke gore ditheke tsa ditsebe di setse di tokafaditswe mo dingwageng tse di fetileng, ka fa yona jaanong e tsentswe go nna le tshupo ya marang a radio, a a nolofatsang tshwaro ya direkoto mo polaseng.
Tshipi e e Bolelo ya Tshwaokgwebofatso
Go ya ka kaelo ya bolemirui ya thibelo le go tshwara bgodu ba diruiwa ya Foramo ya Bosetšhaba ya Thibelo ya Bogodu ba Diruiwa, go botlhofo thata go dirisa tshipi e e farologaneng le letshwao lengwe le lengwe la go tshwaya. Tatelano ya letshwao le mogote di ka lekwa ka logong go netefatsa gore ke le le tshwanetseng pele e dirisiwa mo diphologolo.
Go botlhokwa go nna le mothusi o fetang o mongwe le go tshwawakgwebofatsa diphologolo mo hokong. Thibelamotsamao kgotsa setshwara mangole se tshwanetse go dirisiwa go thibela phologolo go raga modiri.
Tshipi e tla nna le mmala wa molora o mosetlha fa e siametse go dirisiwa mme e bewa, e seng go gatelelwa mo letlalo la phologolo mo dipalong di le tharo tse bonya. Segagane kgotsa metsi a tsididi a ka dirisiwa go tsidifatsa ntho. Kaedi e tsibosa balemirui sentle gore ba se dirise boloko kgotsa go phimola ka lesela, jaaka se se ka tlhola ditshwaetso.
Go Tshwawakgwebofatsa
Go tshwawakgwebofatsa go tsewa go le gontsi go le botho go feta go tshwawakgwebofatso ka tshipi e e bolelo, fela ga se ka gale e atlegileng e beile e akaretsa didiriswa tsa tlhwatlhwa e e kwa godimo. Phologolo e tshwanetse go thibelwa go go raga mo ka thibelamotsamao kgotsa setshwara mangole mme go tshwanetse gore o nna le mongwe go go thusa. Moriri o tshwanetse go beolwa mo lefelong leo le tlo tshwawakgwebofatswang.
Tshipi, e e tshwanetse go nna thata go feta fao e dirisediwang mo tshwaokgwebofatsong la tshipi e bolelo, e tsidifadiwa mo gare ga seedi sa naeterojene kgotsa kgapetlae e omileng le digalagala tse di kopantshweng, go fitlha fa tshipi e emisa go neelana ka dipudula. Naiterojene e ntsi kgotsa digalagala di tshwanetse go tshikinya pele fa phologolo e tshwawakgwebofatswa, go thibela go elela.
Kaedi ya bolemirui ya thibelo ya bogodu le go tshwara diruiwa e gakolola balemirui go gatelela ka natla metsotswana e le 20 go ya 25 mo phologologn ya dikgwedi di le thataro go ya go di le robedi, ka metsotswana e le 25 go ya go e le 30 mo diphologolong tsa dikgwedi di le robongwe go ya go dikgwedi di le somerobedi le metsotswana e le 30 go ya go e le 35 mo diphologolong tsa dikgwedi tsa go feta 18.
Go Kwala Mmele
Go kwala go dirwa ka tang le enke. Ditsebe di a phepafadiwa pele go thibela enke go kgamathela. Tang ya go kwala mmele e tshwanetse go gatelelwa go fitlhela mesima e tlhagelela mo letlalong le enke e tshwanetse go forotlhelelwa mo mosimeng.
Go Theka Ditsebe
Ka go theka ditsebe tsa banna le basadi mo letlhakoreng lengwe kgotsa lengwe la tsebe ditheke mme di ka kopanywa mmogo ka sediriswa. Tiriso ya ditheke tsa mebala e e farologaneng kgotsa go theka ditsebe tse di farologaneng go ka kgonisa molemirui go farologanya magareng ga diphologolo tse di farologaneng.
Translated by Lawrence Ndou


text:
Tiriso ya Botlhole mo Bobataneng
Dibolayadisenyi, tse di akaretsang dibolayakhunkhwane, dibolayamouta, dibolayatlhatshana, ditlaleletso le di-adjuvant di ka dirisiwa fela mo mabakeng a a kailweng mo matshwaong a tsona. Jaaka fa go sena sengwe se se kwadisitsweng go bolaya dibatana, ga se mo molaong go dirisa epe kgotsa metswako ya dikuno tse go bolaya kgotsa go laola dibatana. Tota le go reka kgotsa go rekisa didiriswa tse go ka lobaka la go kgotlhela dibatana ke bosenyi bo bo masisi ya bosenyi.
Mathata a ntlha a a nang le botlhole ke gore ga e a tota tse di rileng, ke ka moo bobedi dipholgolo tse di tlholang tshenyo le tse di sa tlholeng tshenyo di ka bolawa mo tsamaisong. Thulaganyotatelano mo setlhopheng sa bobatana le yona e ka tlhakatlhakantshiwa, fa tse di sa tlholeng tshenyo mo setlhopheng di ka tsenywa botlhole, se ka feletsa mo go tlholeng tshenyego mo diphologolong tse di sa tlholeng tsheyo jaanong di etelela pele.
Kwa ntle ga se, diphologolo tse dingwe, gantsi ditshedi tse di bokoa, jaaka manong le magakabe, e ka nna kgolagano, e ka nna ka tlhamalalo kgotsa e e seng ya tlhamalalo fa o fepa phologolo e e nang le botlhole.
Dikgoloro tse di Botlhole
Tiriso ya dikholoro, tse di tsentsweng Sodiamo monofluoroacetate (1080) go bolaya phokoje ya mokokotlo o montsho le caracal go na le molao o le mongwe wa kwa ntle ga, go ya ka Foramo ya Bolaodi ba Bobatana. Le fa go le jalo, ga go na botlhole bo bongwe bo bo ka dirisiwa mo dikgolareng le dikholara di tshwanetse go tladiwa le go tlamelwa ka didiriswa tse di letlilweng ba go ya ka Molao wa Dilwana wa Ditswaki tse di Kotsi, Molao wa 15 wa 1973.
Dikholara le tsona di tshwanetse go dirisiwa fela mo diruiwa tse dinnye go laola phokoje ya mokokotlo o montsho le caracal fa ditsela tse dingwe di sa dire. Mo dipene fa go nang le mathata a kwa godimo a bobatana, foramo e gakolola balemirui go tsenya dikonyana tse di šwa tse di mmalwa tse di nang le dikholoro tsa botlhole ka mo mafelong a a tswaletsweng le dinku tse dikgolo.
Mosola wa mokgwa o ke gore dibatana fela tse di tshwarang dinku le dipodi di tla bolawa ke dikholoro tsa botlhole. Dibatana tse di nang le bolthole di tshwanetse go bolokwa mo go boteng kgotsa go fisiwa go thibela diphologolo gore le tsone di nne le botlhole.
Ditshwara Metlhose
Ntlha e nngwe e e kwa thoko ga molao ke ditshwara metlhose – sediriso se se dirisiwang go bolaya diphologolo tse di totilweng ka go thuntsha cyanide ka mo molomong wa phologolo fa e tshwenya kgoketso. Le fa seno e le e nngwe ya ditsela tse di atlegileng thata go samagana le dintšwa tse di latlhegileng, ga se mokgwa o kgethwang fela, go isa kwa kgotlelego ya ditshedi tse dingwe, tota diphologolo tse dinnye.
Ditetlelelo
Balemirui ba tshwanetse go bona tetlelelo e e tlhokegang go tswa kwa Bothating ba Tshomarelo ya Tlhago ba Porofense go dirisa dikholoro tsa botlhole kgotsa ditshwara metlhose. Bothati bo tla nna le maemo a a rileng go neela tetlelelo, e leng mong wa tetlelelo o tshwanetse go e latela go tsenelela. Ditshwara metlhoe di tshwanetse go tlhomiwa ke Lefapha laT shomarelo la Porofense go netefatsa gore e ikobela ditlhokego tsotlhe le maitshwaro a a siameng.
Translated by Lawrence Ndou


text:
Pogo e Tla Tloga e Fela!
Akanya o nna mo lefatsheng le go se nang pogo mo go lone—lefatshe le go se nang bokebekwa, ntwa, bolwetse le masetlapelo a tlholego. Akanya o tsoga moso mongwe le mongwe o sa tlhoke go tshwenyega ka tlhaolele, kgatelelo kgotsa go sa tlhomama ga ikonomi. A seno se utlwala e le toro fela? Gone ke boammaaruri gore ga go na motho ope kgotsa mokgatlho o o tlhomilweng ke batho o o ka kgonang go tlisa maemo a a ntseng jalo. Mme Modimo o solofeditse gore o tla fedisa dilo tsotlhe tse di dirang gore batho ba boge, go akaretsa le tse go tlotlilweng ka tsone mo setlhogong se se fetileng. Ela tlhoko ditsholofetso tse di latelang tse di tswang mo Lefokong la Modimo, Baebele:
GO BUSA GA PUSO E E SIAMENG
“Modimo wa legodimo o tla tlhoma bogosi jo bo se kitlang bo senngwa le ka motlha. Mme bogosi joo ga bo kitla bo fetisediwa mo bathong bape ba bangwe. Bo tla thubaganya bo fedisa magosi ano otlhe, mme bo tla ema ka bosakhutleng.”—Daniele 2:44.
Bogosi jwa Modimo ke puso ya kwa legodimong. Mmusi wa jone yo o tlhophilweng, Jesu Keresete, o tla busa mo boemong jwa babusi botlhe ba batho mme o tla tlhomamisa gore thato ya Modimo ga e dirwe fela kwa legodimong mme e dirwa le mo lefatsheng. (Mathaio 6:9, 10) Puso eno e ka se ka ya emisediwa ke puso epe ya batho ka gonne ke ‘bogosi jo bo sa khutleng jwa Morena wa rona le Mmoloki Jesu Keresete.’ O tla tlhomamisa gore go na le kagiso e e nnelang ruri.—2 Petere 1:11.
GO TLA BO GO SA TLHOLE GO NA LE BODUMEDI JWA MAAKA
“Satane ka boene o nna a iphetola moengele wa lesedi. Jalo ga se sepe se segolo fa badiredi ba gagwe le bone ba nna ba iphetola badiredi ba tshiamo. Mme bokhutlo jwa bone bo tla nna kafa ditirong tsa bone.”—2 Bakorintha 11:14, 15.
Bodumedi jwa maaka bo tla senolwa jaaka ditiro tsa ga Diabolo e bile bo tla fedisiwa mo lefatsheng. Go tla bo go sa tlhole go na le tlhaolele ya bodumedi le tshololo ya madi. Seno se tla dira gore batho botlhe ba ba ratang “Modimo yo o tshelang” ba mo obamele ka “tumelo e le nngwe” le go mo obamela ka “moya le boammaaruri.” Ruri seo se tla dira gore go nne le kagiso le kutlwano!—1 Bathesalonika 1:9; Baefeso 4:5; Johane 4:23.
BATHO E TLA BO E SA TLHOLE E LE BA BA SA ITEKANELANG
“Modimo ka boene o tla nna le bone. Mme o tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile.”—Tshenolo 21:3, 4.
Jehofa Modimo o dira gore seno se kgonege ka Morwawe e bong Jesu, yo o neng a ntshetsa batho botshelo jwa gagwe. (Johane 3:16) Ka kaelo ya ga Jesu, batho ba tla boa ba itekanela. Go tla bo go sa tlhole go na le pogo ka gonne “Modimo ka boene o tla nna le bone” mme o tla “phimola dikeledi tsotlhe mo matlhong a bone.” Go ise go ye kae, bosaitekanelang jwa batho bo tla bo bo sa tlhole bo le teng; “basiami ba tla rua lefatshe mme ba tla aga mo go lone ka bosakhutleng.”—Pesalema 37:29.
MEYA E E BOIKEPO E TLA BO E SA TLHOLE E LE GONE
“[Jesu Keresete] a tshwara kgogela, noga ya kwa tshimologong, yo e leng Diabolo le Satane, a ba a mmofa dingwaga di le sekete. Mme a mo piriganyetsa mo moleteng o o se nang bolekanngo a ba a o tswala a o kana mo godimo ga gagwe, gore a se ka a tlhola a tsietsa ditšhaba.”—Tshenolo 20:2, 3.
Tlhotlheletso yotlhe ya ga Satane e tla bo e fedile fa ene le madimona a gagwe ba tla bo ba tshwerwe le go piriganyediwa mo “moleteng o o se nang bolekanngo,” seemo se mo go sone ba tla bong ba sa kgone go dira sepe. Ba tla bo ba sa tlhole ba kgona go nna le tlhotlheletso e e bosula mo bathong. A bo go tla bo go itumedisa jang ne go tshela mo lefatsheng le go se nang tlhotlheletso ya ga Satane le meya e e boikepo mo go lone!
“METLHA YA BOFELO” E TLA BO E FETILE
“Metlha ya bofelo” e tla fela ka nako ya se Jesu a neng a re ke “pitlagano e kgolo.” O ne a re: “Ka nako eo go tla nna le pitlagano e kgolo e e jaaka e e iseng e ko e nne fa e sale ka tshimologo ya lefatshe go fitlha jaanong, nnyaa, le gone e se kitla e nna gone gape.”—Mathaio 24:21.
Pitlagano eno e tla bo e le kgolo ka gonne go tla bo go na le masetlapelo a a iseng a ko a nne gone. E tla fitlha kwa setlhoeng sa yone ka nako ya ‘ntwa ya letsatsi le legolo la Modimo Mothatayotlhe,’ e e itsegeng e le “Hara-Magedona.”—Tshenolo 16:14, 16.
Batho ba ba mo lefatsheng lotlhe ba ba ratang tshiamo ba lebeletse pele bofelo jwa tsamaiso eno e e boikepo ya dilo. Ela tlhoko masego a le mmalwa a ba tla a itumelelang mo Bogosing jwa Modimo.
MODIMO O TLA DIRA MO GO OKETSEGILENG!
“Boidiidi jo bogolo” bo tla sirelediwa gore bo tsene mo lefatsheng le lesha la kagiso: Lefoko la Modimo le bolela gore “boidiidi jo bogolo” jwa batho ba ba se nang palo bo tla ‘tswa mo pitlaganong e kgolo’ mme bo tla bolokiwa gore bo tshele mo lefatsheng le lesha. (Tshenolo 7:9, 10, 14; 2 Petere 3:13) Bo tla bolela gore poloko ya bone e tswa mo go Jesu Keresete “Kwana ya Modimo e e tlosang boleo jwa lefatshe.”—Johane 1:29.
Go tla nna le masego a magolo ka ntlha ya thuto e e tswang mo Modimong: Mo lefatsheng le lesha, “lefatshe le tla tlala kitso ya ga Jehofa.” (Isaia 11:9) Thuto eno e e tswang kwa Modimong e tla akaretsa ditaelo tsa go tshela ka kagiso le batho botlhe le tumalanong le tikologo. Modimo o solofetsa jaana: “Nna Jehofa, ke Modimo wa gago, yo ke go rutang gore o solegelwe molemo, yo ke dirang gore o gate mo tseleng e o tshwanetseng go tsamaya mo go yone.”—Isaia 48:17.
Baratiwa ba rona ba ba suleng ba tla tsosiwa mo mabitleng: Fa Jesu a ne a le mo lefatsheng, o ne a tsosa tsala ya gagwe e bong Lasaro mo baswing. (Johane 11:1, 5, 38-44) Ka tsela eo, o ne a bontsha se a tla se dirang ka selekanyo se segolo mo thulaganyong ya Bogosi jwa Modimo.—Johane 5:28, 29.
Go tla nna le kagiso le tshiamo ka bosakhutleng: Mo pusong ya ga Keresete, go tla bo go sa tlhole go na le tlolomolao. Re itse jang seo? Re a itse ka gonne Jesu o kgona go bona dipelo e bile o tla dirisa bokgoni joo go atlhola batho ba ba siameng le ba ba boikepo. Batho ba ba ganang go fetola ditsela tsa bone tse di boikepo ba ka se letlelelwe go tshela mo lefatsheng la Modimo le lesha.—Pesalema 37:9, 10; Isaia 11:3, 4; 65:20; Mathaio 9:4.
Re sekasekile boporofeti bongwe jwa Baebele jo bo buang ka nako e e itumedisang e e tlang. Fa Bogosi jwa Modimo bo busa mo lefatsheng, go tla nna le ‘letlotlo la kagiso’ ka bosakhutleng. (Pesalema 37:11, 29) Dilo tsotlhe tse di utlwisang batho botlhoko le tse di dirang gore ba boge di tla bo di sa tlhole di le gone. Modimo o re tlhomamisetsa seno jaana: “Bona! Ke dira dilo tsotlhe disha. . . . Mafoko ano a a ikanyega e bile a boammaaruri.”—Tshenolo 21:5.


text:
Boporofeti ka se se tla diragalelang Edoma (12-14)
Boporofeti ka se se tla diragalelang Filisitia (15-17)
25 Jehofa o ne a bua le nna gape a re:2 “Morwa motho, lebisa sefatlhego sa gago ntlheng ya Baamone,+ mme o ba bolelele molaetsa wa katlholo.+3 O ba reye o re, ‘Utlwang lefoko la ga Morena Molaodimogolo Jehofa. Seno ke se Morena Molaodimogolo Jehofa a se buang: “E re ka lo ile lwa re ‘Lo laegile!’ fa lefelo la me le le boitshepo le ne le dirwa gore le se ka la nna boitshepo, le fa lefatshe la Iseraele le ne le senngwa, le fa batho ba Juda ba ne ba isiwa botshwarwa,4 ka jalo ke tla lo tsenya mo seatleng sa batho ba Botlhaba. Ba tla dira dikampa* tsa bone mo go lona e bile ba tla tlhoma ditente tsa bone mo gare ga lona. Ba tla ja maungo a lona, e bile ba tla nwa mashi a lona.5 Ke tla dira gore Raba+ a nne mafulo a dikamela, e bile ke tla dira gore naga ya Baamone e nne lefelo le letsomane le ikhutsang mo go lone; mme lo tla tshwanelwa ke go itse gore ke nna Jehofa.”’”6 “Gonne seno ke se Morena Molaodimogolo Jehofa a se buang: ‘E re ka o ne wa opa diatla,+ wa tiba ka dinao wa bo wa itumela ka pelo e e tletseng tshotlo fa o ne o bona se se diragaletseng lefatshe la Iseraele,+7 ke tla go otlololela seatla sa me gore ke go neye ditšhaba tse dingwe gore di go gape. Ke tla go kgaola mo ditšhabeng ke bo ke go senya ke go tlosa mo dinageng tse dingwe.+ Ke tla go nyeletsa, mme o tla tshwanelwa ke go itse gore ke nna Jehofa.’8 “Seno ke se Morena Molaodimogolo Jehofa a se buang: ‘E re ka Moabe+ le Seire+ ba rile, “Batho ba Juda ba tshwana fela le batho ba ditšhaba tse dingwe,”9 jaanong ke tla letla gore metse e e kwa molelwaneng wa Moabe e tlhaselwe, go akaretsa metse ya lefatshe leo e mentlentle ya Bethe-jeshimothe, Baale-meone, tota le Kiriathaime.+10 Bone mmogo le Baamone, ke tla ba tsenya mo seatleng sa batho ba Botlhaba,+ gore Baamone ba se ka ba gakologelwa mo ditšhabeng.+11 Mme ke tla atlhola Bamoabe,+ ba tla tshwanelwa ke go itse gore ke nna Jehofa.’12 “Seno ke se Morena Molaodimogolo Jehofa a se buang: ‘Edoma o ipusoloseditse mo bathong ba Juda mme o ipaketse molato o mogolo ka go ipusolosetsa mo go bone;+13 ka jalo seno ke se Morena Molaodimogolo Jehofa a se buang: “Gape ke tla otlololela Edoma seatla sa me ke bo ke fedisa motho le leruo mo go ene, e bile ke tla mo kgakgabatsa.+ Ba tla wa ka tšhaka go tloga kwa Temane go ya go fitlha kwa Dedane.+14 ‘Ke tla ipusolosetsa mo bathong ba Edoma ke dirisa batho ba me ba Iseraele.+ Ba tla tlisetsa Baedoma bogale jwa me le tšhakgalo ya me, gore ba tle ba bone gore ke a ipusolosetsa,’+ go bua Morena Molaodimogolo Jehofa.”’15 “Seno ke se Morena Molaodimogolo Jehofa a se buang: ‘E re ka Bafilisitia ba tlhoile Baiseraele thata, ba ikemiseditse go ipusolosetsa mo go bone ka tsela e e setlhogo le go ba senya.+16 Ka jalo, seno ke se Morena Molaodimogolo Jehofa a se buang: “Jaanong ke otlololela Bafilisitia seatla sa me,+ mme ke tla fedisa Bakeretha+ e bile ke tla senya batho ba ba setseng ba ba nnang kwa losing lwa lewatle.+17 Ke tla ipusolosetsa mo go bone ka ditiro tse dikgolo ke ba otlhaya ka bogale, mme ba tla tshwanelwa ke go itse gore ke nna Jehofa fa ke ipusolosetsa mo go bone.”’”


text:
O ka Dira Eng Gore o Tlhaloganye Baebele?
Karabo ya Baebele
Baebele ka boyone e tlhalosa se o ka se dirang gore o e tlhaloganye. Go sa kgathalesege gore o godisitswe jang, molaetsa wa Modimo o o mo Baebeleng ‘ga o thata go le kalo mo go wena, e bile ga o kgakala.’—Duteronome 30:11.
Ditsela tsa go tlhaloganya Baebele
Nna le boikutlo jo bo siameng. Tsaya Baebele e le Lefoko la Modimo. Ikokobetse ka gonne Modimo o ganetsa ba ba mabela. (1 Bathesalonika 2:13; Jakobe 4:6) Le fa go ntse jalo, o se ka wa dumela sengwe le sengwe fela—Modimo o batla gore o dirise ‘maatla a gago a go akanya.’—Baroma 12:1, 2.
Rapelela botlhale. Mo go Diane 3:5, Baebele ya re: “O se ka wa ikaega ka tlhaloganyo ya gago.” Go na le moo, ‘nna o kope Modimo’ botlhale jwa go tlhaloganya Baebele.—Jakobe 1:5.
Ithute ka metlha. O tla solegelwa molemo thata fa o ithuta Baebele ka metlha go na le fa o e ithuta sewelo fela.—Joshua 1:8.
Ithute ka ditlhogo. Go ithuta ka ditlhogo, mo o ka go dirang ka go sekaseka se Baebele e se buang ka kgang nngwe, ke tsela e e molemo ya go ithuta se Dikwalo di se rutang. Simolola ka se go ka tweng ke “dithuto tsa motheo,” go tswa foo o bo o “fetela kwa dithutong tse di tseneletseng (tse di tiileng).” (Bahebera 6:1, 2, Easy-to-Read Version) O tla bona gore o ka kgona go bapisa ditemana o bo o lemoga gore dikarolo dingwe tsa Baebele di tlhalosa tse dingwe, tota le dikarolo tse di “thata go tlhaloganngwa.”—2 Petere 3:16.
Kopa thuso mo bathong ba bangwe. Baebele e re kgothaletsa go batla thuso mo bathong ba bangwe ba ba tlhaloganyang Baebele. (Ditiro 8:30, 31) Basupi ba ga Jehofa ba ithaopela go tshwarela batho thuto ya mahala ya Baebele. Fela jaaka Bakeresete ba bogologolo, ba dirisa Baebele go thusa ba bangwe go lemoga se tota Baebele e se rutang.—Ditiro 17:2, 3.
Dilo tse o sa di tlhokeng
Go nna botlhale thata kgotsa go rutega. Baaposetoloi ba ga Jesu ba ba 12 ba ne ba tlhaloganya Dikwalo e bile ba di ruta batho ba bangwe, tota le fa bangwe ba ne ba tsaya baaposetoloi e le “banna ba ba sa rutegang e bile e le batho fela.”—Ditiro 4:13.
Madi. O ka ithuta mahala se Baebele e se rutang. Jesu o ne a raya barutwa ba gagwe a re: “Lo amogetse mahala, nayang mahala.”—Mathaio 10:8.


text:
Motlobo wa dibuka
Motlobo wa dibuka ke lefelo kgotsa ntlu e go kgobakantsweng mefuta yotlhe ya dikitso tse di kwadilweng ka go farologana ga tsone golo go le gongwe. Go le bonolo go ka dirisiwa go sa kgatalese gore ke mofuta ofe.Motlobo wa dibuka o nna le mefuta ya kitso jaaka dibuka, dipampiri ka mefuta go laola kitso kgotsa molaetsa o o mo go tsone. Dingwe e nna tse di ka balwang ke sebala makgolo kgots\a tse di kwadileng di bo di gasiwa. Phaphosi e go bewang dibuka mo go yone e farologane ka bophara go laolwa ke bontsi jwa tsone mekwalo eo, le mo di beiwa sentle mo teng.


text:
Tshupô ya Kolobe ya Naga
Dikolobe tsa naga, Potamochoerus larvatus, di fitlhelwa gotswa kwa dikarolong tsa Afrika Borwa tse di kwa bokone le botlhaba go simolola kwa borwa jwa KwaZulu-Natal, nagagare ya Free State, le Kapa Botlhaba goya Kapa Bophirima. Goya ka A conservation assessment of Potamochoerus larvatus ya South African National Biodiversity Institute and Endangered Wildlife Trust, dipalopalo tsa diphologolo di farologana magareng ga diphologolo di le 0,3 le di 0,5 mo square kilometre sengwe le sengwe, le katologo ya legae e e farologanang magareng ga 3,8 km² goya go 10,1 km² go ikaegile mo go nneng teng ga dijo.
Jaaka go kaiwa ke leina, dikolobe tsa naga di na le tebego le mothale tse okareng ke tsa kolobe. Di na le mebele e e boboa ka bontlhabongwe jwa boa mo dintlhaneng tsa tsebe. Boboa jwa mo sefatlhegong gantsi bo setlhefetse go na le jwa dikarolo tse dingwe tsa mmele. Tse di godileng di ka gola go fitlha kwa boleeleng jwa 1,7m le bokete jo bo ka nnang sengwe le sengwe go tloga go 46 kg goya go 115 kg.
Di nna le molekane ale esi, mme ditlhopha ka kakaretso di bopwa ke namagadi e e tsadisang ele nngwe, tona ya mosimolodi ele nngwe ga mmogo le tshika kgotsa di le pedi tsa dikokomane. Dinamagadi di siamela botsadisi go simolola fa di le dikgwedi di le 21 ka bogolo, mme di tlhagise go fitlha go dikolojane di le thataro ka tlhatsô. Dinamagadi di aga dintlhaga gotswa mo tlhageng.
Mokgwa wa Polaô le Phepô
Goya ka Predation Management Manual, dikolobe tsa naga di matlhagatlhaga go gaisa bosigo, fela di ka bonwa ka diura tse di rurufetseng tsa letsatsi fa di sena kgoreletso. Ke dijagotlhe, di dirisa sefeno sa tsona se se tiileng go epolola meditona le digwere. Le fa di kaiwa fa ele disenyi mo dipolaseng dingwe tsa mmopo, ntšhê, maungo le mmuru, ga se gantsi di tlhasela leruo la temôthuo.
Go tshwana le ditshwene, ga di sele morago mokgwa o o rileng wa polao, mme gantsi di dirisa manaka a tsona go kgagamolola setsongwa sa tsona. Di ja setoto se ka nna sotlhe mme ke baji ba ba bosutlha.
Taolô
The Predation Management Manual e gakolola gore balemirui ba ka thibela ditshenyego tsa dijalo le leruo ka magora a a agilweng sentle, a a nang le bonnye megala ele mebedi e e nang le motlakase. Kgotsa, balemirui ba tshwanetse go tlhatlhela diruiwa tse di mo kotsing mo lesakeng bosigo, kgotsa ba dirise badisa, diphologolo tsa tiso kgotsa dikobi tsa modumo, lesedi kgotsa monkgo go thibela ditatlhegelô.
Dirai tse di tswalegang tse di tsamaelegang di a tsitsinywa go tshwara dikolobe tsa naga. The Predation Management Manual e gakolola balemirui go dirisa tsietso ya pejana go tlwaetsa dikolobe dirai le go bona ditshwaro di le mmalwa. Ka lekwalotetla le le maleba, dikolobe tsa naga di ka tsongwa ka dintša kgotsa bosigo. Dintša tse di tsomang, ka mabaka a loago lwa diphologolo, ga di a tshwanela go nna le kgolagano ya senama le dikolobe tsa naga.
Translated by Nchema Rapoo


text: 26 Fa nako e ntse e tsamaya, banna ba Siife+ ba ne ba tla kwa go Saulo kwa Gibea+ ba re: “Dafide o iphitlhile mo thoteng ya Hakila, e e lebaganeng le Jeshimone.”*+2 Ka jalo, Saulo o ne a tsamaya a ya kwa nageng ya Siife a na le banna ba le 3 000 ba ba tlhophilweng ba Iseraele gore ba ye go batla Dafide kwa nageng ya Siife.+3 Saulo o ne a kampa mo thoteng ya Hakila, e e lebaganeng le Jeshimone, fa tseleng. Ka nako eo, Dafide o ne a nna mo nageng mme o ne a utlwela gore Saulo o ne a tlile mo nageng a mo lateletse.4 Ka jalo, Dafide o ne a romela ditlhola go tlhomamisa gore a ruri Saulo o ne a tlile.5 Moragonyana Dafide o ne a ya kwa lefelong le Saulo a neng a kampile mo go lone, mme Dafide o ne a bona lefelo le Saulo le Abenere+ morwa Nere, molaodi wa masole a gagwe, ba neng ba robetse mo go lone; Saulo o ne a robetse mo gare ga kampa mme masole a ne a kampile go mo dikologa.6 Foo Dafide o ne a raya Abishai+ morwarraagwe Joabe (mmaabone e ne e le Seruia)+ le Ahimeleke wa Mohite+ a re: “Ke mang yo o tla yang le nna kwa kampeng kwa go Saulo?” Abishai o ne a araba a re: “Ke tla tsamaya le wena.”7 Ka jalo, Dafide le Abishai ba ne ba ya kwa masoleng ao go le bosigo, mme ba ne ba fitlhela Saulo a robetse mo gare ga kampa, lerumo la gagwe le tlhometswe fa fatshe gaufi le tlhogo ya gagwe; Abenere le masole ba ne ba robetse go mo dikologa.8 Jaanong Abishai o ne a raya Dafide a re: “Gompieno Modimo o tsentse mmaba wa gago mo seatleng sa gago.+ Tsweetswee, mma jaanong ke mo tlhabele fa fatshe ka lerumo gangwe fela, mme ga nkitla ke tlhoka go dira jalo gabedi.”9 Le fa go ntse jalo, Dafide o ne a raya Abishai a re: “O se ka wa mo gobatsa, gonne ke mang yo o ka tsholeletsang motlodiwa wa ga Jehofa seatla+ a bo a tswelela a se na molato?”+10 Dafide o ne a tswelela a re: “Ke ikana ka Jehofa Modimo yo o tshelang, Jehofa ka boene o tla mo otlhaya+ kgotsa letsatsi la gagwe le tla tla+ mme o tla swa, kgotsa o tla ya kwa tlhabanong a bo a swela teng.+11 Go ya kafa Jehofa a lebang dilo ka gone, go ka se direge ka nna gore ke tsholeletse motlodiwa wa ga Jehofa seatla!+ Tsweetswee, jaanong tsaya lerumo le le gaufi le tlhogo ya gagwe le nkgwana ya metsi, mme re tsene mo tseleng.”12 Ka jalo, Dafide o ne a tsaya lerumo le nkgwana ya metsi tse di fa tlhogong ya ga Saulo mme ba tsamaya. Ga go na ope yo o neng a ba bona+ kgotsa yo o neng a ba lemoga kgotsa yo o neng a thanya, ka gonne botlhe ba ne ba thulametse, ka ntlha ya gore ba ne ba wetswe ke boroko jo bogolo jo bo tswang kwa go Jehofa.13 Foo Dafide o ne a kgabaganyetsa ka kwa letlhakoreng le lengwe a bo a ema mo godimo ga thaba a le kgakala, go na le sekgala se segolo fa gare ga bone.14 Dafide o ne a tlhaeletsa kwa masoleng le kwa go Abenere+ morwa Nere, a re: “Abenere, a ga o kitla o araba?” Abenere o ne a araba a re: “O mang wena yo o tlhaeletsang kwa kgosing?”15 Dafide o ne a raya Abenere a re: “A ga o monna yo o pelokgale? Mme ke mang yo o tshwanang le wena mo Iseraele? Ka jalo, ke ka ntlha yang fa o ne o sa dise morena wa gago kgosi? Gonne mongwe wa masole o ne a tsena koo a re o bolaya morena wa gago kgosi.+16 Se lo se dirileng ga se a siama. Ke ikana ka Jehofa Modimo yo o tshelang, lo tshwanelwa ke go swa ka gonne ga lo a ka lwa disa morena wa lona, motlodiwa wa ga Jehofa.+ Jaanong lebang go lo dikologa! Lerumo la kgosi le nkgwana ya metsi+ tse di neng di le gaufi le tlhogo ya gagwe di kae?”17 Foo Saulo o ne a lemoga lentswe la ga Dafide mme a re: “A ke wena o buang, Dafide morwaaka?”+ Dafide o ne a araba a re: “Ke nna ke buang, morena wa me kgosi.”18 O ne a oketsa ka go re: “Morena wa me, ke ka ntlha yang fa o ntelekisa, nna motlhanka wa gago,+ ke dirile eng, mme molato wa me ke ofe?+19 Tsweetswee, morena wa me kgosi, reetsa mafoko a me: Fa e le gore Jehofa ke ene a go tlhotlheleditseng gore o ntlhasele, a a amogele* setlhabelo sa me sa dijo tsa ditlhaka. Mme fa e le gore batho ke bone ba go tlhotlheleditseng,+ ba hutsegile fa pele ga ga Jehofa, ka gonne ba ntelekile gompieno gore ke se ka ka golagana le boswa jwa ga Jehofa,+ ba re, ‘Tsamaya o ye go direla medimo e mengwe!’20 Mme jaanong o se ka wa letla gore madi a me a tshologele fa fatshe kgakala le sefatlhego sa ga Jehofa ka gonne kgosi ya Iseraele e dule gore e ye go batla letsetse le le lengwe fela,+ jaaka e kete o ne a lelekisa nonyane ya lesogo mo dithabeng.”21 Saulo o ne a mo raya a re: “Ke leofile.+ Boa, Dafide morwaaka, ka gonne ga nkitla ke go gobatsa, ka ntlha ya gore o ne wa tsaya botshelo jwa me bo le tlhwatlhwakgolo+ mo letsatsing leno. Ruri ke dirile bomatla e bile ke dirile phoso e kgolo.”22 Dafide o ne a araba a re: “Lerumo la kgosi ke leno. A mongwe wa makawana a tle go le tsaya.23 Jehofa ke ene a tla duelelang mongwe le mongwe tshiamo ya gagwe+ le boikanyegi jwa gagwe, ka gonne gompieno Jehofa o go tsentse mo seatleng sa me, le fa go ntse jalo, ke ne ke sa batle go tsholeletsa motlodiwa wa ga Jehofa seatla.+24 Fela jaaka botshelo jwa gago bo ne bo le tlhwatlhwakgolo mo go nna mo letsatsing leno, e kete botshelo jwa me bo ka nna tlhwatlhwakgolo jalo mo matlhong a ga Jehofa mme e kete a ka nkgolola mo matshwenyegong otlhe.”+25 Saulo o ne a araba Dafide a re: “E kete o ka segofala, Dafide morwaaka. Ruri o tla dira dilo tse dikgolo, mme ruri o tla fenya.”+ Go tswa foo, Dafide o ne a tsamaya, mme Saulo o ne a boela gae.+


text:
Thekenoloji le Bobatana
Tlhabololo ya thekenoloji e ntšhwa e letlelela balemirui go sireletsa diruiwa botoka le go di sala morago le dibatana. Tiriso ya ditheke, ditsaditshwantsho le thekenoloji ya GPS, sekao, di ka dirisiwa go sala morago le go ela dibatana tlhoko, go tlhaloganya botoka mekgwa ya tsone le go thusa balemirui go tsaya ditshwetso tse di maleba ka bolaodi ba bobatana. Kwa dipolaseng tse dikgolo thata, balemirui ba bangwe ba dirisa di-drone go sala diruiwa morago le metsamao ya dibatana.
Dikgoreledi tsa Metšhene
Boemong jwa go konopela boloko ba tau mo tshimong go gago tshosa dibatana, balemirui ga jaana ba ka kgona go reka dikgoreledi tsa metšhene tsa motlakase o o tsamaiswang ka letsatsi, jaaka Skaapwagter, e e ntshang sere se e seng fela se tenang dinko tsa dibatana mme gape se ntsha marang a a kwa godimo thata a a lelekang dibatana. Modumo o o ntshitsweng go tewa gore ga o utlwale go le kalo mo go bathong le dinku, fela o botlhoko mo go dibatana.
Didirisiwa tseno di dira sentle thata mo maemong a a senang phefo mme ga di a tshwanela go bonwa jaaka tharabololo e e emeng e le nosi, mme e le karolo ya botsamaisi ba gotlhelele.
Dikgoreledi tsa Segologolo
Mo boemong jwa go reka kgoreledi ya motšhene ya tlhwatlhwa e e kwa godimo, balemirui ba ka dirisa diradio go bopa medumo mo mafelong a a farologaneng mo lefelong le le tswetsweng, go di fetola le go di sutisa bosigo bongwe le bongwe. Go ka dirwa fela jalo ka mabone a a beilwe ka leano a serolwane, mmala wa namune le bosweu. Foramo ya Bolaodi ba Bobatana, e gakolola balemirui go dirisa dikgoreledi tse ka dikgaotso tsa dibeke di le thataro ka khutsiso ya kgwedi mo magareng.
Didirisiwa tsa monko ga di a tshwanela go dirisiwa go feta dibeke di le thataro, go thibela dibatana go tlwaela monko mme di tshwanetse go fetolwa ka didiriswa tsa dikgoreledi tsa modumo le mabone. Modumo o o kwa godimo ga o a tshwanela go dirisiwa go feta dibeke di le tlhano ka nako mme gape, e seng gaufi le merubisi kgotsa dimamanthane. Le tsona di tshwanetse go fetolwa ka medumo e mengwe.
Disala Morago
Tsela e nngwe ya go sireletsa diruiwa ke go di letla go go letsetsa “mogala fa di le mo mathateng”. Ditharabololo tse di farologaneng di setse di tlhamilwe go ya ka kakanyo e, segolobogolo mo Tshalo morago ya GPS ya kholoro e e golaganeng le app mo mogaleng wa molemirui.
Kholoro e bewa mo go nngwe ya diphologolo mo motlhapeng. Go sala phologolo e le nngwe e e tla naya molemirui sesupo sa gore motlhape otlhe o dirang, jaaka fa diphologolo tsa motlhape ka tlwaelo go nna mmogo ka ditlhopha. Sediriso gantsi se romelang SMS kgotsa se tlhame alamo, fa metsamao e e seng ya tlhago e le teng. Ka mafoko a mangwe, fa phologolo ka ponyo ya leitlho e simolola go siya go sena lebaka lepe. Dikholoro ga di thuse fela ka botsamaisi ba bobatana, mme gape e dira thata go thusa go thibela bogodu ba thoto. Balemirui gantsi ba dirisa tshalo morago ga mmogo le ditshaolo morago tse di mmalwa tse e seng tsa nnete go tlhakatlhakanya ba ka nnang magodu a thoto.
Dikholoro tse Dingwe
Dikholoro tsa tshireletso di ka dirisiwa mo diphologolong tse di leng mo kotsing go fitlhela dibeke di le thataro go di sireletsa mo dibataneng tse totang molala. Go seng jalo, dikgoreledi tsa dikholoro, ka sekai ditshipi, tse di ntshang monko o o kgopisang sebatana kgotsa ditsabakedi tsa lesedi di ka dirisiwa. Dikholoro di dira go gaisa fa di fetolwa ka tse dingwe.
Legora la Motlakase
Tiriso ya thekenoloji e ntšhwa ya legora la motlakase e raya gore balemirui ba ka se tlhole ba tlhoka go tsamaya legora lotlhe go supa mathata. Go na le moo, jaanong ba tsiboswa fa kotsi e le teng le go fa lefelo tota la matshosetsing. Tshekatsheko ya ka metlha ya magora, le gale, e sa ntse e le botlhokwa gore thekenoloji e e dire sentle.
Translated by Lawrence Ndou


text:
Ka setso monna o ne a tlhophelwa mosadi wa gagwe wa ntlha; fa ane a kgona go tshegetsa go feta mohumagadi ale esi, o ne a tlhopha ba bangwe ka boena. Mo ditlhopheng tsa kwa bogosing tse di nang le dithoto di le di ntsi, bahumagadi ba ba neng ba sikana le monna ba ne ba ratega. Ba ba neng ba ratwa e ne ele morwadi wa ga morwarraago mme-motsadi, morwadi wa ga kgaitsediaago rre-motsadi le morwadi wa ga morwarraago rre-motsadi. Nyalô ya ba babedi ba ba umakilweng morago e ne e kaya gore khumo ya monyadiwa e ne e sala mo lesakeng le le aroganngwang ke rre-motsadi le morwarraagwe.
Manyalo gantsi ane a rulaganngwa ke ditlhopha tsa balosika, losika lwa monna lo di etile kwa pele. Tumalano-nyalô ya ngwana e kile yabe e tlwaelegileng, fela ga e sa tlhole e dirwa. Karolo e e botlhokwa thata ya tumalano-nyalô e ne ele phetiso ya magadi gotswa go lelapa la monyadi goya go la monyadiwa. Lenyalo le ne le amogelesega fela fa magadi a setse a duetswe. Seno se ne se supa phetisetso ya botshola-ngwana jwa mosadi (mme eseng go reka mosadi) goya go setlhopha sa lesika la ga monna. Ke fela morago ga fao mo bana ba a ba belegang e nnang karolo ya lesika la monna. Fa mosadi a reteletswe ke go belega ngwana, lesika la gagwe le tla tshwanela go tsenya mongwe wa bokgaitsediaagwe mo ditlhakong tsa gagwe, kgotsa ba romele kgaitsedi wa tlaleletso, kgotsa ba buse magadi. Magadi ane a akaretsa gantsi dikgomo, le fa Batswana bangwe (Bangwaketsi le Bakwena segologolo) ba ne ba akaretsa dinku.
Gompieno, fa magadi a fetisetswa, tuelo e e kopaneng ya madi le dikgomo e dumelanwa ke masika. Palo ya leruo e ne e sa bulelwa go ka ngangisanelwa fela e ne e swediwa ke batho ba kwa gaabo monyadi; lelapa la monyadiwa le ne le sena puo e kalo mo temeng eno ntle le go ipelaetsa fa ba dumela gore lesika la monyadi le ka kgona go ntsha go feta fao.
Tuelo gantsi e ne e lopiwa ka tuelo ele nngwe fa monyadiwa ane a ile go dula le monna wa gagwe. Diphologolo (ka palomaleka ka metlha) di ne di kgobakanngwa ke rraago monyadi yo a neng a kopa bomorwarragwe le bokgaitseagwe go tsenya seatla. O ne a solofela phologolo ele nngwe gotswa go malomeago monyadi, ka ge dikgomo tse di amogetsweng tsa kgaitsediagwe (mmaago monyadi) di dirisitswe go batla mosadi wa ene malome. Dikgomo di ne di romelwa kwa lelapeng la rraago monyadiwa, kwa di neng di tsholwa nakwana ke rraagwe.
Morago ga gore di ate, rraago monyadiwa o ne a di phasalatsa go balelapa la gagwe le la mmaago monyadiwa, botlhe bano ke ba ba neng ba tla kopiwa go tsenya seatla mo magading a morwarraago monyadiwa. Malomeago monyadiwa le abutiago monyadiwa yo mogolo ba ne ba na le lefoko le le kwa godingwana mabapi le dikgomo tsa magadi tse di amogetsweng.
Fa monna ane a na le go feta mohumagadi ale esi, mohumagadi mongwe le mongwe o ne a tshwanelwa ke go nna le lelapa le eleng la gagwe - dintlo, masimo, dikgomo le didiriswa tsa fa gae tse di diriswang ke ene le bana ba gagwe. Fela, mosadi yo o rometsweng gore a tsene mo ditlhakong tsa mohumagadi yo a tlhokafetseng a sena ngwana, kgotsa gore a tsholele mohumagadi wa moopa bana, o ne a ya kwa lelapeng la mohumagadi yo a neng a tsena mo ditlhakong tsa gagwe. Ka loso lwa mohumagadi-golo, dilwana tsa lelapa la gagwe di ne di jewa boswa ke bana ba gagwe.
Bahumagadi ba monna yo o nyetseng lefufa gantsi ba ne ba latelana goya ka letlha la tumalano-nyalô mme eseng goya ka letlha la lenyalo, ntlha e e neng e dira gore go nne le dikgotlhang mabapi le maêmô a tatelano, segolobogolo fa morago ga loso lwa monna. Mohumagadi wa ntlha go tsena mo tumalano-nyalo e ne ele ene yo mogolo, mme morwa wa gagwe yo mogolo e ne ele ene mojaboswa wa seemo sa rraagwe le dithoto tse di sa rebolwang tsa rraagwe.
Le fa gole jalo dikgotlhang mabapi le tatelano-maêmô gantsi di ne di sela morago loso lwa monna yo a neng ale maatla ka ge barwa ba gagwe ba ntlha ba bahumagadi ba gagwe ba ne ba gaisanela tshwanelo ya go nna mojaboswa yo mogolo.
Fa mmuso wa tlhaolele o ne o neela dikgosi dithata tse di kgethegileng, baupolodi ba botlholegi ba ne ba iphitlhela ba tshwaregile mo gare ga dikgotlhang tse di jalo, mme le kwa kgotlatshekelo, jaaka banna ba ne ba gaisanela tshwanelo ya go tlhatlhama borraabona mo bogosing mme ba bitsa baupolodi ba botlholegi go tla go netefatsa boipelaetso jwa bona jwa gore ke barwa ba ntlha ba bahumagadi-golo.
Translated by Nchema Rapoo


text: 24 Fela fa Saulo a boa a tswa go lelekisa Bafilisitia, ba ne ba mo raya ba re: “Dafide o kwa nageng ya Ene-gedi.”+2 Ka jalo, Saulo o ne a tsaya banna ba le 3 000 ba ba tlhophilweng mo Iseraele yotlhe mme ba ne ba ya go batla Dafide le banna ba gagwe mo dithoteng tse di tletseng maje tse go nnang dipodi tsa kwa dithabeng kwa go tsone.3 Saulo o ne a tla fa masakeng a dinku a a dirilweng ka maje fa thoko ga tsela, kwa go neng go na le logaga teng mme o ne a tsena mo teng a ya go ithoma,* fa Dafide le banna ba gagwe bone ba ne ba ntse kwa morago mo logageng.+4 Banna ba ga Dafide ba ne ba mo raya ba re: “Leno ke letsatsi le ka lone Jehofa a go rayang a re, ‘Ke tsenya mmaba wa gago mo seatleng sa gago,+ mme o ka mo dira sepe fela se o bonang se siame.’ ” Ka jalo, Dafide o ne a ema mme ka setu a kgaola ntlha ya seaparo sa ga Saulo se se se nang mabogo.5 Mme morago ga moo, pelo* ya ga Dafide e ne ya nna e mo tshwenya+ ka gonne o ne a kgaotse ntlha ya seaparo sa ga Saulo se se se nang mabogo.6 O ne a raya banna ba gagwe a re: “Go ya kafa Jehofa a lebang dilo ka gone go ka se direge gore ke dire morena wa me, e leng motlodiwa wa ga Jehofa, selo se se ntseng jalo, ka go mo tsholeletsa seatla sa me, ka gonne ke motlodiwa wa ga Jehofa.”+7 Ka jalo, Dafide o ne a thibela* banna ba gagwe ka mafoko ano, mme o ne a se ka a ba letlelela go tlhasela Saulo. Mme Saulo ene, o ne a ema a tswa mo logageng a bo a tsamaya.8 Go tswa foo, Dafide o ne a ema mme a tswa mo logageng a bo a tlhaeletsa jaana kwa go Saulo: “Morena wa me kgosi!”+ E rile Saulo a leba kwa morago, Dafide o ne a inama a bo a ikoba sefatlhego sa gagwe se lebile fa fatshe a bo a obama fa fatshe.9 Dafide o ne a raya Saulo a re: “Ke ka ntlha yang fa o reetsa mafoko a batho ba ba reng, ‘Dafide o batla go go gobatsa’?+10 Mo letsatsing leno o bone kafa Jehofa a neng a go tsentse mo seatleng sa me ka gone mo logageng. Mme fa mongwe a ne a re o bolawe,+ ke ne ka go utlwela botlhoko mme ka re, ‘Ga nkitla ke tsholeletsa morena wa me seatla, ka gonne ke motlodiwa wa ga Jehofa.’+11 Rra, leba mme o bone ntlha ya seaparo sa gago se se se nang mabogo mo seatleng sa me; gonne fa ke ne ke kgaola ntlha ya seaparo sa gago se se se nang mabogo ga ke a ka ka go bolaya. Jaanong o kgona go bona le go tlhaloganya gore ga ke a ikaelela go go gobatsa kgotsa go go tlhanogela e bile ga ke a go leofela,+ le fa wena o ntse o ntsoma o batla go mpolaya.+12 E kete Jehofa a ka atlhola fa gare ga me le wena,+ e bile e kete Jehofa a ka mpusolosetsa mo go wena,+ mme nna ga nkitla ke go utlwisa botlhoko.+13 Fela jaaka seane sa bogologolo se re, ‘Bosula bo tswa mo go ba ba bosula,’ mme nna ga nkitla ke go utlwisa botlhoko.14 Kgosi ya Iseraele e lateletse mang? O lelekisitse mang? Ntša e e suleng? Letsetse le le lengwe fela?+15 E kete Jehofa a ka nna moatlhodi, mme o tla atlhola fa gare ga me le wena, e bile o tla bona a bo a seka kgetsi ya me+ mme o tla nkatlhola a bo a nkgolola mo seatleng sa gago.”16 Fa Dafide a sena go bolelela Saulo mafoko ano, Saulo o ne a re: “A ke wena o buang, Dafide morwaaka?”+ Mme Saulo o ne a lelela kwa godimo.17 O ne a raya Dafide a re: “O siame go mpheta, ka gonne o ntshwere sentle mme nna ke go duetse ka go go direla bosula.+18 Gompieno o mpoleletse ka molemo o o neng wa o ntirela ka go se mpolaye fa Jehofa a ne a ntsentse mo seatleng sa gago.+19 Gonne ke monna ofe yo e reng a bona mmaba wa gagwe a bo a mo naya tsela a sa mo gobatsa? Jehofa o tla go duela ka molemo+ ka ntlha ya se o se ntiretseng gompieno.20 Mme jaanong ke a itse gore ruri o tla busa o le kgosi+ le gore o tla busa Iseraele lobaka lo loleele.21 Jaanong inkanele ka Jehofa+ gore ga o kitla o nyeletsa ditlogolwana* tsa me tse di tla tlang morago ga me le gore ga o kitla o phimola leina la me mo lelapeng la ga rre.”+22 Ka jalo, Dafide o ne a ikanela Saulo, mme morago ga moo Saulo o ne a ya kwa legaeng la gagwe.+ Le fa go ntse jalo, Dafide le banna ba gagwe, ba ne ba tlhatlogela kwa lefelong le go leng thata go tsena kwa go lone.+


text:
361Losika lwa ga Esau, e bong Etomo ke lo:
2Esau o ne a tsere basadi ba gagwe mo go bomorwadia Bakanana, e bong Ata, morwadia Elone wa Mohethe le Oholibama, morwadia Ana, yo e leng morwa Sibeone wa Mohewi 3le Basemathe, morwadia Isemaele kgaitsadia Nebayothe.
4Ata a tsalela Esau Elifase, mme Basemathe a belega Rehuele. 5Oholibama a belega Jeuse le Jaelame le Kora. Bona bao ke bomorwa Esau ba o ba tsaletsweng a sa le mo lefatsheng la Kanana.
6Mme Esau a tsaya basadi ba gagwe le bomorwawe le bomorwadie le batho botlhe ba lelapa la gagwe le letsomane la gagwe le diruiwa tsotlhe tsa gagwe le dithoto tsotlhe tsa gagwe tse o di bapetseng mo lefatsheng la Kanana, a hudugela kwa lefatsheng le sele, a kgaogana le Jakobe monnawe. 7Gonne diruiwa tsa bone di ne di atile thata, mo ba neng ba palelwa ke go nna mmogo. Lefatshe la majako a bone le ne le sa ba lekane ka ntlha ya bontsi jwa diruiwa tsa bone.
8Ka moo Esau a ya go nna kwa dithabeng tsa Seire. Esau ke ene Etomo.
9Losika lwa ga Esau, rraabo Baetomo ba ba kwa dithabeng tsa Seire, ke lo: 10Maina a bomorwa Esau ke a: Elifase, morwa Ata, mosadi wa ga Esau, le Rehuele, morwa Basemathe, mosadi wa ga Esau. 11Bomorwa Elifase e ne e le Themane le Omare le Sefo le Gaethame le Kenase. 12Thimena e ne e le mogadingwana wa ga Elifase, morwa Esau, ene a tsalela Elifase Amaleke. Ke bone bomorwa Ata, mosadi wa ga Esau. 13Bomorwa Rehuele e ne e le Nahathe le Sera le Sama le Misa. Bao e ne e le bomorwa Basemathe, mosadi wa ga Esau.
14Mosadi wa ga Esau, e bong Oholibama, morwadia Ana yo e leng morwa Sibeone, a tsalela Esau bomorwawe, e bong Jeuse le Jaelame le Kora.
15Dikgosana mo go bomorwa Esau ke tse: Tse e leng bomorwa Elifase, morwa Esau wa ntlha, ke kgosana Themane le kgosana Omare le kgosana Sefo le kgosana Kenase 16le kgosana Kora le kgosana Gaethame le kgosana Amaleke. Ke tsona dikgosana tsa losika lwa ga Elifase mo lefatsheng la Etomo. Ke bone bomorwa Ata.
17Bomorwa Rehuele, morwa Esau ke ba, e bong kgosana Nahathe le kgosana Sera le kgosana Sama le kgosana Misa. Ke tsona dikgosana tsa losika lwa ga Rehuele mo lefatsheng la Etomo. Ke bone bomorwa Basemathe, mosadi wa ga Esau.
18Bomorwa Oholibama, mosadi wa ga Esau, ke ba, e bong kgosana Jeuse le kgosana Jaelame le kgosana Kora. Ke tsona dikgosana tsa ga Oholibama, morwadia Ana, mosadi wa ga Esau. 19Ke bone bomorwa Esau. Ke tsona dikgosana tsa bone. Ke ene Etomo.
20Bomorwa Seire wa Mohori ba ba neng ba agile mo lefatsheng leo pele ke ba, e bong Lotane le Sobale le Sibeone le Ana
Doit. 2:12
21le Disone le Esere le Disane. Ke tsona dikgosana tsa Bahori, ke bomorwa Seire mo lefatsheng la Etomo.
22Bomorwa Lotane e ne e le Hori le Hemame; kgaitsadia Lotane e le Thimena.
23Bomorwa Sobale ke Alwane le Manahathe le Ebale le Sefo le Oname.
24Bomorwa Sibeone ke Aya le Ana. Ke ene Ana yo o kileng a bona metswedi e e bolelo mo sekakeng, fa a disa diesele tsa ga Sibeone rraagwe. 25Morwa Ana ke Disone, morwadia Ana ke Oholibama. 26Bomorwa Disone ke Hemetane le Esebane le Itherane le Kerane.
27Bomorwa Esere ke Bilehane le Saawane le Akane.
28Bomorwa Disane ke Use le Arane.
29Dikgosana tsa Bahori ke kgosana Lotane le kgosana Sobale le kgosana Sibeone le kgosana Ana 30le kgosana Disone le kgosana Esere le kgosana Disane. Ke tsona dikgosana tsa Bahori ka fa ditsong tsa bone mo lefatsheng la Seire.
31Dikgosi tse di busitseng mo lefatsheng la Etomo pele go ise go buse kgosi mo Baiseraeleng ke tse:
32Bela, morwa Beore o ne a busa mo Etomo; leina la mošate wa gagwe e le Dinehaba.
33Ya re Bela a sena go swa, ga busa Jobabe, morwa Sera, wa kwa Bosera, mo boemong jwa gagwe.
34Ya re Jobabe a sena go swa, ga busa Husame wa kwa lefatsheng la Bathemane mo boemong jwa gagwe.
35Ya re Husame a sena go swa, ga busa Hatate, morwa Betate, mo boemong jwa gagwe. Ke ene yo o fentseng Bamidiane mo nageng ya Moabe. Leina la mošate wa gagwe e ne e le Awithe.
36Ya re Hatate a sena go swa, ga busa Samela wa kwa Masereka mo boemong jwa gagwe.
37Ya re Samela a sena go swa, ga busa Saule wa kwa Rehobothe fa nokeng mo boemong jwa gagwe.
38Ya re Saule a sena go swa, ga busa Baale-Hanane, morwa Akebore mo boemong jwa gagwe.
39Ya re Baale-Hanane, morwa Akebore a sena go swa, ga busa Hatare mo boemong jwa gagwe; leina la mošate wa gagwe e le Phahu, leina la mosadi wa gagwe e le Mehetabele, morwadia Materedi, morwadia Mesahabe.
40Maina a dikgosana tsa losika lwa ga Esau ka fa ditshikeng tsa bone le ka fa mafelong a bone le ka fa maineng a bone ke a: Kgosana Thimena le kgosana Alwa le kgosana Jethethe 41le kgosana Oholibama le kgosana Ela le kgosana Phinone 42le kgosana Kenase le kgosana Themane le kgosana Mibesare 43le kgosana Magadiele le kgosana Irame. Ke tsona dikgosana tsa Etomo ka fa mannong a tsona mo lefatsheng le di neng di le ruile. Ke ene Esau, rra Baetomo.


text:
Tlhotlheletso e kgolo thata ya Basotho ba kwa Lesotho ke go nna le seabe ga bone jaaka badiri ba mo Aforika Borwa mo meepong le intaseteri ya ntshokuno. Seno se emela motswedi wa bona o mogolo wa lotseno mme o ameile ditirelo tsa bona.
Ditlamorago tsa yona di bonala sentle mo teng ga dithulaganyo tsa selega (banna ba kgaogane nako e telele le malapa a bona), le diphetogo mo goreng lenyalo le bonwa jaang (bnaa jaaka ba amogedi ba letseno ba ba ikgatholositseng le basadi ba e leng leloko le le tshelang la badira lelapa).
Khumo ya bogadi e kaya tshwanelo ya banna go batla tshegetso go tswa go bana ba bona fa basimolola go amogela letseno, e seng fela kamano ya bona le losika.
Badimo le dingaka (lingaka) ba tshwailwe fa ba amega mo maitemogelong a banna jaaka badiri ba bafaladi le maitemogelo a basadi a go siwa kwa gae.
Ba kopiwa go neelana ka tshireletso kgatlhanong le dikotsi tse di fitlhegileng mo meepong le madirelo; ba solofelwa go thusa go alafa dikgobalo, ka mmele le maikutlo, tse di amanang le tiro ya go nna jalo; mme ba romelwa morago kwa difatlhegong tse gatelegileng tsa basadi ba ba tlogetsweng go tlhokomelo bana ba bona ba le nosi, ditshimo le diruiwa ka madi a mannye, fa a le teng.
Translated by Lawrence Ndou


text:
Robala tlhe moratwi oa rona,
Itatsa tlhogo huben sa Yesu;
Oa gu rata bogolo go rona;
U robale sentle.
Robala yaka nwana eo mmonye;
Me ga u nka u coga u lela;
Boikhuco yoa ‘go bo itekantse;
U robale sentle.
Go tsamaea meruti e nnyelele;
Go tsamaea go phuthwe baratwi;
Go tsamaea bosigo bo hete;
U robale sentle.
Go tsamaea kgalalelo ea ‘gwe
Morena Yesu e tle mo marun;
Me bashwi mo go Yesu ba coga;
U robale sentle.
Robala go tsamaea lorato
Lo gu bope chwanon sa Morena,
Me u rwesiwa k’rona ea gouda;
Kwa re tla nnan le ka bosakhutlen;
U robale sentle.
Bosigo yoa losho bot la heta,
Letsatsi ya cogo le tla tlhaba,
Bashwi mo go Yesu bat la raana
‘’U dumele tsala.’’
Submitter Name: GoitseModimo Seleka


text:
91Taelo ya Modimo. Lefoko la Morena ka ga lefatshe la ga Haterage; le bile le raya Damaseko; gonne Morena o lebile batho le ditso tsotlhe tsa Iseraele.
2Le ka ga Hamathe le ene yo o bapileng nae, le ka ga Tiro le ka ga Sitone – ka a le botlhale thata.
Jer. 47:4
3Ee, motse wa Tiro o ikagetse dikago tsa phemelo, wa phutha selefera jaaka lerole le gouta jaaka dithetse tsa mebila. 4Bonang, Morena o tla o thopa, a itaya phemelo ya ona e e mo lewatleng, mme ona ka osi o tla jewa ke molelo.
5Motse wa Ašekalone o tla bona jalo, o boifa; wa Gasa o tla tlalelwa thata; wa Ekerone le ona, ka tebelelo ya ona e ba swabisitse; kgosi ya Gasa e tla nyelela; Ašekalone o tla tlhoka baagi. 6Makgoba a tla nna mo Ašetote: “Ke tla fedisa boikgantsho jwa Bafelesita jalo. 7Ke tla tlosa madi a ba a nwang mo melomong ya bone le maila a a mo menong a bone; le bone ba tla sadisediwa Modimo wa rona, ba tshwana le lotso mo Juta; le ba Ekerone ba tla tshwana le Bajebusi. 8Mme ke tla thibelela tikologong ya Ntlo ya me go e femela mo go ba ba fetang le ba ba boang; mme mogateledi ga a nke a tlhola a ba thopa. Gonne jaanong go lebeletse nna ka matlho a me.”
9Itumele thata, morwadia Sione,
o duduetse,
morwadia Jerusalema;
bona, kgosi ya gago
e e tla kwa go wena,
e siame, e tletse pholoso,
e pelonolo, e palame esele,
e leng eselana, ngwana wa esele.
Math. 21:5
10“Mme ke tla thubakanya
dikoloi tsa ntwa mo go Eferaime
le dipitse mo Jerusalema;
bora jwa ntwa
bo tla robakanngwa,
mme ene o tla rerela ditšhaba
kagiso.
Puso ya gagwe e tla simologa
fa lewatleng go ya go fitlha
kwa lewatleng le lengwe;
e simologa fa nokeng ya Ferathe
go ya go fitlha kwa dikhutlong
tsa lefatshe.
11“Le gona fa e le wena Sione,
ke tla ntsha bagolegwi ba gago
mo mosimeng o o se nang metsi
ka ntlha ya madi
a kgolagano ya gago.
12Boelang kwa kagong ya phemelo,
lona batshwarwi
ba lo nang le tsholofelo;
le gona ke itsise kajeno
gore ke tla lo busetsa gabedi
tse di lo latlhegetseng.
13Gonne ke laetse Juta
e le bora jwa me,
ka tlhatlhela Eferaime mo go jona;
ke tlhotlheleditse bana ba gago,
Sione,
gore ba lwe le bana ba gago,
lefatshe la Bagerika;
ke go dirile jaaka tšhaka
ya mogale.”
14Mme Morena o tla bonala
kwa godimo ga bone;
motsu wa gagwe o tla tswa
jaaka legadima;
mme Morena Modimo
o tla letsa lonaka,
a tsamaya ka diphefo tsa borwa.
15Morena wa masomosomo
o tla ba sireletsa,
mme ba tla ja batshodi
ba seragamajwe, ba ba gataka,
ba nwa madi a bone jaaka weine,
ba tlala ona
jaaka megopo ya setlhabelo
le jaaka dikgokgotsho tsa aletare.
16Mme Morena,
Modimo wa bone
o tla ba pholosa ka letsatsi leo,
ka ba le morafe
o e leng letsomane la gagwe;
gonne ba phatsima
jaaka ditaemane
mo serwalong sa kgosi
mo nageng ya gagwe.
17Kana kgalalelo ya bone
e kgolo jang ne!
Bontle jwa bone bo kana kang ne!
Mabele a godisa makau,
matute a moweine
a godisa makgarebe.